
BESZÁMOLÓ A JÁTÉKVÁR ÓVODA ÉS BÖLCSŐDÉBEN 

FOLYÓ NEVELŐMUNKÁRÓL

2017/2018-as nevelési év

Martfű Város Önkormányzata 2017 szeptemberében tárgyalta és fogadta el Martfű város óvodáiban és bölcsődéjében folyó nevelő-oktató munkáról szóló vezetői beszámolót. 
Jelen beszámolómban a 2017/2018-as nevelési év adatait és elvégzett feladatait kívánom bemutatni az intézmény 2017/2018-as Munkaterve alapján.
Jogszabályi háttér

A 2017/2018. nevelési évre vonatkozó beszámolót meghatározó főbb jogszabályok:

· 2011. évi CXC. törvény a nemzeti köznevelésről 

· 1992. évi XXXIII. törvény a közalkalmazottak jogállásáról

· 2012. évi I. törvény a munka törvénykönyvéről

· 20/2012. (VIII.31.) EMMI- rendelet a nevelési-oktatási intézmények működéséről és a köznevelési intézmények névhasználatáról

· 363/2012. (XII.17.) Korm. rendelet az Óvodai nevelés országos alapprogramjáról

· 229/2012. (VIII. 28.) Korm. rendelet a nemzeti köznevelésről szóló törvény végrehajtásáról

· 326/2013. (VIII.30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról.
A Játékvár Óvoda és Bölcsőde többcélú intézmény (közoktatási, szociális), három óvodából és egy bölcsődéből tevődik össze. Önállóan működő költségvetési szerv. 

Az intézmény fenntartási és működési költségeit a naptári évre összeállított költségvetésben irányozza elő, amelyet az Önkormányzat Képviselő-testülete hagy jóvá, gazdasági feladatait Martfű Város Önkormányzatának Polgármesteri Hivatala az intézménnyel kötött megállapodás alapján látja el. 

	1. A pedagógiai munka feltételei

	1.1. Tárgyi, infrastrukturális feltételek:


Az intézmény épületei:
	épület
	cím
	csoportok száma
	férőhely

	Munkácsy úti Óvoda
	Munkácsy út 79.
	3 csoport   
	75 fő

	Május 1. úti Tagóvoda        
	Május 1. út 19.
	2 csoport
	40 fő

	Kossuth úti Tagóvoda        
	Kossuth út 22-24.
	3 csoport
	75 fő

	Bölcsőde
	Bata utca 4/a.
	3 csoport
	34 fő


A vizsgált időszakban csoportcsökkentésre, összevonásra nem került sor, ebben a nevelési évben is 8 óvodai és 3 bölcsődei csoportot indíthattunk. 
Változások a 2018/2019-es nevelési évtől következnek be, a „Bölcsőde bővítése, óvodai férőhelyek felújítása” című nyertes pályázat miatt. Ennek előkészítése tavasszal, illetve a nyár folyamán megtörtént.

A Május 1. úti Óvoda átépítése miatt, az ott elhelyezett 2 óvodai gyermekcsoport szakmai szempontok alapján került elhelyezésre a Munkácsy úti Óvodában (kiscsoport) és a Kossuth úti Óvodában (nagy-középső csoport). A szülőkkel egyeztetésre került a gyermekek elhelyezése, igyekeztünk az egyéni igényeket a lehetőségeink szerint figyelembe venni.

A Május 1. úti épület bölcsődévé történő átalakítása május végén elkezdődött és az ütemezéseknek megfelelően 2018. október 31-ig működési engedéllyel kell rendelkeznie. A bölcsődés gyermekek áthelyezésére 2018. november 1-től kerülhet sor a 3 csoportos 40 férőhelyes új bölcsődébe.
Minden évben biztosított az intézmény költségvetésében a karbantartáshoz szükséges anyagi forrás, hogy az épületek legszükségesebb állagmegóvási feladatait elvégezzük. Ezeket a karbantartási feladatokat a Martfű Városfejlesztési Nonprofit Kft. Településellátó Csoportjával egyeztetve végezzük el, (nyári meszelések, karbantartási feladatok) ezáltal biztosított az intézmény alapvető működése.

A Martfű Város Önkormányzata által benyújtott „Bölcsőde bővítése, óvodai férőhelyek felújítása” című nyertes pályázat miatt erre a nyárra csak a legszükségesebb munkálatokat terveztük be a költségvetésbe.

A 2017/2018-as nevelési évben a tisztasági festéseken kívül karbantartási, és felújítási munkák elvégzésére elsősorban a Kossuth úti Óvodában került sor, a Bölcsődében, a Munkácsy úti Óvodában csak az évenkénti kötelező feladatok kerültek megvalósításra. A működéshez szükséges eszközök javítása, szükség szerinti pótlása megtörtént, illetve a beszerzések egy része még folyamatban van.
	Munkácsy úti Óvodában


A 2017/2018-as nevelési évben a következő munkálatok elvégzésére és tárgyi eszközök beszerzésére nyílt lehetőség:

· A tisztasági meszelések, csoportszobák festésének javítása.
· A 2018-as költségvetésbe betervezett javítások folyamatosan megtörténtek, illetve a nevelési év kezdéséhez szükséges szakmai anyagok, vizuális eszközök, textília beszerzése is ütemezetten történt. A Martfű Város Önkormányzata által benyújtott „Bölcsőde bővítése, óvodai férőhelyek felújítása” című pályázat munkálatai elkezdődtek a Május 1. úti Tagóvoda épületében, így a Május 1. úti Tagóvodából érkező gyermekeknek május végétől a tornaszobában alakítottunk ki egy óvodai csoportot. A gyermekek fogadásához a tornaszobai részen a  gyermekmosdó helyiségben festési, karbantartási munkálatok elvégzése vált szükségessé, amelyet április, május hónapban valósítottunk meg. 
· A 2017-es költségvetésbe betervezett parkettalakkozás a tornaszobában nem valósult meg, mivel a későbbiekben a pályázat keretében ezen a részen is végeznek felújítási munkálatokat. 
· Az óvoda gyermekek és felnőttek által használt járdáinak szükséges felújítását elvégeztük. 
· Az óvodában az év folyamán többször is beázást tapasztaltunk. A rendszeres beázások miatt szükségessé vált a tető teljes körű felújítása, amely szeptemberben valósulhat meg.
· A teraszajtók szúnyoghálójának javítása a nyár folyamán megtörtént.
· Az év folyamán a takarítási munkálatok elvégzéséhez szükséges porszívó beszerzésre került, illetve az óvodai élelmiszerek tárolására alkalmas hűtő beszerzése folyamatban van.

· A gyermekmosdókban törölközőtartók, illetve a csoportokban ágytakarók, dekorációk megvarrásra és felszerelésre kerültek. A konyhai eszközök pótlása szükség szerint megtörtént és folyamatosan történik.

· Szakkönyveket, mesekönyveket vásároltunk, illetve a szakmai munkához szükséges pendrivék, laptop hangfalak beszerzése a költségvetésben tervezett mennyiségben megvalósult. 

· A Portyázó Porontyok Alapítvány támogatásával fejlesztő játékokkal, mesekönyvekkel, konstrukciós játékokkal újítottuk meg a játékállományt.
· A nevelési év folyamán felnőtt székek, asztalok illetve egy csoportszoba bútorzata is megvásárlásra került.

· A nyár folyamán a veszélyes fák kivételre kerültek.

· Az udvari játékeszközök karbantartása, balesetveszélyes részének javítása folyamatosan történik. Fontos számunkra, hogy az állandó ellenőrzés, állagmegóvás mellett játékaink a gyermekek egészséges mozgásfejlődését szolgálják. Játékaink annyira elavultak és tönkrementek, hogy új udvari játékok beszerzésére szükséges. Bízunk benne, hogy az önkormányzat által beadott pályázat sikeres lesz és egy modern, minden mozgásigényt kielégítő játszó- és sportudvar kerül kialakításra a közel 120 kisgyermek számára.
	Kossuth úti Tagóvodában 


A 2017/2018-as nevelési évben a következő munkálatok elvégzésére és tárgyi eszközök beszerzésére nyílt lehetőség:

· A gyermek és felnőtt vizesblokkok, valamint a konyhák tisztasági meszelését elvégeztettük. 

· A főbejárat és a gyermeköltöző olajfalának javítása megtörtént.

· A Május 1. úti Tagóvoda nagy-középső csoportjának alakítottunk ki csoportszobát a tornaszobában. A falakat színre festettük, a radiátorvédő rácsokat és a tornaszőnyeg-tartó kampókat eltávolítottuk.
· Ugyanitt a csoportszoba előtt gyermeköltözőt rendeztünk be öltözőszekrények elhelyezésével.

· Festéssel megújult a villanyóraszekrény.

· Az udvaron felújítottuk a Bástya kombinált udvari játékeszközt: A fenti oldalrámpákat és a teljes padlózatot az eredetivel megegyező platólemezből és faanyagból készítettük el. Az óvodások ezentúl biztonsággal használhatják. 

· Két mérleghintánk ülését cseréltettük ki.

· A homokozókban megtörtént a homok cseréje. Ugyanide új takaróhálókat vásároltunk.

· Új ipari porszívógép és textilporzsák került beszerzésre.

· A pártházi részen, a gyermeköltözőben kicseréltünk két radiátort.

· A konyhai eszközök pótlása megtörtént.
· Kicserélésre kerültek a nagy épületben a gyermekek öltözőszekrényei.
	Május 1. úti Tagóvodában


A 2017/2018-as nevelési évben a következő munkálatok elvégzésére és tárgyi eszközök beszerzésére nyílt lehetőség:

· A tálaló kocsik új fedőlapot kaptak és a festésük is megtörtént.

· A konyában és két gyermek mosdóban a padlóösszefolyók felújítása megtörtént.

· A babaszobai bútorok felújítása folyamatos, a szükséges anyagok megvásárlása megtörtént.

· A 2017/2018. évi költségvetésben jóváhagyott kis értékű beszerzéseket, beruházásokat megvalósítottuk.

· Megvásárlásra került a takarítógép, egy 17” laptop, egy pár laptop hangfal.

· Beszerzésre kerültek a betervezett konyhai és fürdőszobai eszközök.

· 40 db váltás lepedő beszerzése megtörtént, a többi textília beszerzése folyamatban van.

· Alapítványi segítséggel sikerült bővítenünk a gyermekek szabad játékához szükséges eszközöket, játékokat, könyveket.

· Az oktató-nevelő munkát segítette, hogy az igényelt vizuális eszközöket évindításra maradéktalanul megkaptuk. 

· A nevelési év folyamán előkészítettük a tagóvoda kiürítését, melyre május végén került sor. Az időlegesen nem szükséges bútorokat, eszközöket az állagmegóvást figyelembe véve raktároztuk.

· Az intézmény irattára végleges elhelyezésre került a Polgármesteri Hivatalban.
	Bölcsődében


A 2017/2018-as nevelési évben a következő munkálatok elvégzésére és tárgyi eszközök beszerzésére nyílt lehetőség:

· Ez évben, az önkormányzat által benyújtott pályázat eredményes lett, (Top-1.4.1-15) bölcsődei férőhelybővítésre, épület felújításra. Elkezdődött május elején a felújítás. 

· Az új bölcsőde kialakítása megfelelő ütemben halad. A külső szigetelést befejezték, a belső burkolási munkálatokat elkezdték (konyha, fürdőszobák, csoportszobák). A falak javítása után, a belső festések következnek minden helyiségben.

· Szeptember végén kerül beadásra a Működési Engedély módosítási kérelme, (34 főről, 40-re). Ezzel egy időben a Szolgáltatói Nyilvántartás felé is kérelmezni kell a férőhely módosítást.

· A 2017/2018-as nevelési évben a jelenlegi bölcsődében a tisztasági festéseken kívül, kisebb karbantartási munkákat végeztek el. A költségvetésbe tervezetteket sikerül folyamatosan megvalósítani, illetve folyamatban van beszerzésük. 

	Az intézmény biztonságos, folyamatos működtetéséhez kapcsolódó feladatok


· Folyamatosan végeztetjük az előírt elektromos és gázüzemű berendezések felülvizsgálatát.

· Az intézményben folyó neveléshez, illetve működéshez a költségvetésünkből, pályázatokból, szülői, illetve alapítványi támogatásból az alábbi eszközök beszerzését sikerült megvalósítani: 

· szobai játékeszközök vásárlása óvodában, bölcsődében, 

· konyhai edények beszerzése (főzőedények, tányérok, bögrék, poharak, egyéb kiegészítők),

· elektromos berendezések vásárlása (porszívó, takarítógép, laptop.)

· A Portyázó Porontyok Alapítvány a 2017/2018-as nevelési évben 1.500.000 Ft-tal támogatta eszközbeszerzéseinket, különböző programjainkat, kirándulásainkat.

Alapítványunk, a Játékvár Óvoda és Bölcsőde gyermekeinek fejlesztő és szabad játékhoz szükséges játékeszközöket vásárolt. Mindezek mellett minden kirándulás utazási költségét valamint a nagycsoportosok „Tiszavirág” környezetvédelmi vetélkedő nevezési és utaztatási költségét biztosította. Az intézményi innovációk, bölcsődei gyermeknap programjait, szükséges eszközeit is támogatta az alapítvány („Színes világ”, „Advent” innováció). 

· A dolgozók időszakos orvosi vizsgálatát is megszerveztük.

· Munka- és tűzvédelmi oktatáson vett részt az egész alkalmazotti közösség. A nálunk dolgozó közcélú foglalkoztatottaknak, szakmai gyakorlatra és IKSZ-re jelentkezőknek is megtartottuk és dokumentáltuk az intézmény specifikus munka- és tűzvédelmi oktatást.  

· A közegészségügyi előírásokat betartjuk, nagy hangsúlyt fektetve erre, hiszen a kisgyermekekkel foglalkozó intézmények különösen veszélyeztetettek a fertőző betegségek szempontjából. 

· Az óvodában a védőnők által közölt időbeosztás alapján közreműködünk az aktuális státuszvizsgálatok szülők felé történő kommunikálásában, egyeztetjük a védőnőkkel  a szűrő, ellenőrző és tisztasági vizsgálatokat. 

· Ebben az évben is az önkormányzat támogatásával és finanszírozásával megszerveztük az iskolába lépő gyermekek lisztérzékenységi szűrővizsgálatát, melyet a gyermekorvos és a védőnő végzett el. A szűrés fontosságát bizonyítja, hogy az évek folyamán több gyermek került kiszűrésre, illetve további vizsgálatokra volt szükség valamilyen érzékenység megállapításához. 

· Az étkezési allergiában szenvedő gyermekeknek a megfelelő táplálkozást és ellátást biztosítjuk a főzőkonyhával közösen. 

· Az ÁNTSZ a bölcsődében és az óvodákban is ellenőrzött, nem tárt fel jelentős közegészségügyi hiányosságokat, viszont az egész intézményben sürgősen korszerűsíteni kell a HACCP programot, a jelenlegi előírásoknak megfelelően. 

· Az ÁNTSZ ellenőrzést és egyeztetést végzett a Munkácsy és a Kossuth úti Óvodában a két óvodai gyermekcsoport ideiglenes elhelyezésével kapcsolatosan. A kialakított ellátási környezetet, a tervezett napirendi változtatásokat jóváhagyta.
· Az intézményben a katasztrófavédelem végzett átfogó ellenőrzést, ahol a dokumentációk helyes vezetését nézték meg és helyszíni vizsgálatot is tartottak minden feladat- ellátási helyen. Az ellenőrzés hiányosságokat nem tárt fel, ezért intézkedésre nem volt szükség. 

· A gyermekétkeztetést az óvodában és a bölcsődében is a Gyermekjóléti és Szociális Szolgáltató Központ által működtetett önkormányzati konyha biztosítja. A GYSZSZK és a főzőkonyha vezetőjével rendszeres kapcsolatot tartunk, egyeztettünk a racionális, gyermeki igényeket is figyelembe vevő korosztályos étlap kialakítása érdekében. 

· Fontos feladatunk a gyermekétkeztetés térítési díj kedvezményeinek adminisztrálása a GYSZSZK-val együttműködésben, amely komoly és időigényes feladatot ró az óvónőkre is. 

· A bölcsődei étkeztetést a Gyermekjóléti és Szociális Szolgáltató Központ üzemeltetésébe tartozó bölcsődei befejező konyha látja el. A gyermekek érdekeit és a higiéniás követelményeket figyelembe véve a bölcsődében befejező konyha működik megfelelő személyzettel és tárgyi feltétellel. A kapcsolattartás napi szintű, a feladatellátás színvonala jó.

· Az óvodáknál a nyári szünetben megszerveztük a Munkácsy úti Óvodában (2018. június 19-től – június 29-ig) és a Kossuth úti Tagóvodában (2018. 07. 02-től – augusztus 31-ig) a gyermekek nyári ellátását, valamint a nagytakarítási, szükséges karbantartási, javítási feladatok elvégzését, közcélú foglalkoztatottak bevonásával. A bölcsőde július hónapban zárva tartott, mely idő alatt a tervezett takarítási, karbantartási feladatokat elvégeztük. Szeretném külön kiemelni a közcélú foglalkoztatott munkatársak színvonalas, odaadó munkavégzését.

· Az intézmény minden dolgozója nagy felelősséget érez az intézmény eszközeiért, védik, pótolják azokat. Óvónőink, kisgyermeknevelőink kreativitását és ügyességét dicsérik a szépen dekorált csoportszobák, egyéb helyiségek. A tornaszobákból kialakításra került csoportszobákat otthonossá, gyermek központúvá, esztétikussá tettük, amelynek érdekében új dekorációkat is készítettünk. Igyekszünk saját magunk elkészíteni azokat az eszközöket, amelyeket a nevelőmunkánk során használunk, ezzel is költségmegtakarítást érünk el.

· Összességében megállapíthatjuk, hogy az előző évekhez képest intézményünk eszközbeszerzése, tárgyi feltételeinek biztosítása nagymértékben javult, hiszen olyan feladatokat tudtunk ebben az évben megvalósítani, amelyet már évek óta tervezünk a költségvetésben. Köszönjük az önkormányzatnak, az alapítványnak és támogatóinknak.

További feladataink:

· Előre láthatóan a 2018/2019-es nevelési év folyamán készül el a Munkácsy úti Óvoda bővítése a közbeszerzési illetve építési ütemezés alapján. A következő nevelési évben legfontosabb feladatunk, hogy az óvoda, bölcsőde fejlesztési pályázat megvalósításával kapcsolatos megváltozott körülményeket figyelembe véve, kialakítsuk azt a működési rendet, hogy a lehető legkevesebb problémával és zökkenővel tudjuk megoldani a gyermekek biztonságos elhelyezését, ellátását. 

Folyamatosan egyeztetnünk kell a kivitelezővel az építkezés ütemezéséről, és ennek megfelelően kell szerveznünk az óvodai ellátást.

· Évente felül kell vizsgálni a kötelező eszköz és felszerelési jegyzéket, hogy milyen eszközök pótlására, vagy cseréjére lesz szükség, az összevonás következtében milyen felszerelések, tárgyak szabadulnak fel, amelyekkel pótolni tudjuk az intézmény más területén jelentkező hiányokat. A következő költségvetés tervezését a fent említett feladatok tükrében kell elkészíteni.

· A következő nevelési évben, illetve években a játszóudvarok kialakítása, korszerűsítése a cél. Az óvoda és bölcsőde átalakítása mellett elengedhetetlen a Munkácsy úti Óvoda játszókertjének megtervezése és játszóeszközök telepítése, mert a meglévő játékok teljesen tönkrementek és már javíthatatlanok. 
· A bölcsődénél az új helyre költözés előtt, a jelenleg jól működő játékok szakszerű áthelyezésére lesz majd szükség, és a csoport- illetve gyermeklétszámnak megfelelő új játékokat kell telepíteni, az udvart a bölcsődés korosztály igényeinek, az előírt szabványnak megfelelően kell kialakítani. 

· A Kossuth úti Tagóvoda meglévő udvari játékeszközei is folyamatos karbantartásra, illetve cserére szorulnak. Feladatunk minden tagintézményben a karbantartás figyelemmel kísérése, a szükséges munkálatok elvégzése, új játékeszközök tervezése, az önkormányzattal közösen források, pályázatok keresése.
· További terveink között szerepel az óvodában a gyermekbútorok, gyermekfektetők folyamatos cseréje, a kötelező eszköz és felszerelések ellenőrzése, javítása, pótlása.

· Folyamatosan szükség van az óvodai étkeztetéshez kapcsolódó eszközök, az elhasználódott textíliák pótlására.

· Feladatunk az intézmény (bölcsőde, óvoda) játékállományának egy-egy tevékenységi területhez kapcsolódó frissítése. 
	1.2. Személyi, szervezeti feltételek:

	Az alkalmazotti közösségről


Az intézményünkben dolgozó óvónők, kisgyermeknevelők, dajkák és a kisegítő munkát végzők tudatosan, szakszerűen és magas színvonalon látják el munkájukat. Munkavégzésükre a gyermekközpontúság, a gyermeki személyiség tiszteletben tartása, a tenni akarás a jellemző. Ezért munkaidejükön túl (minden ellenszolgáltatás nélkül) sokat áldoznak szabadidejükből is, hogy a gyermekek személyiségfejlesztése minél teljesebb legyen (színházlátogatások, kirándulások, közös programok szervezése szülőkkel, gyerekekkel stb., vagy csak éppen azért, mert a csoport tervezett feladatai ezt megkívánják). 

A 2017/2018-as nevelési évben több személyi változás történt. 

Az óvodában 

· 1 fő óvodapedagógus a Munkácsy úti Óvodából nyugdíjba vonult, helyette 1 fő óvodapedagógus érkezett áthelyezéssel. 
A bölcsődében 

· 1 fő kisgyermeknevelő GYES - ről érkezett vissza.

· 1 fő kisgyermeknevelő más munkahelyre távozott, helyette 1 fő kisgyermeknevelő felvételre került. 

· 1 fő bölcsődei dajka nyugdíjba ment, melynek személyét pótoltuk. 

· 2018. szeptember 1-től 1 fő kisgyermeknevelő szülési szabadságra megy, helyettesítésére szakképzett kisgyermeknevelőt alkalmazunk. 

A törzsállomány mellett közcélú foglalkoztatottak is részt vettek és vesznek a feladatok ellátásában. Ezek a dolgozók 8 órában dolgoztak nálunk. Könnyebbséget jelentetett számunkra, hogy a közcélú foglalkoztatottak többsége már volt intézményünkben, így az előzőleg megismert munkafolyamatokba zökkenőmentesen tudtak bekapcsolódni. Jelenleg 9 fő végzi munkáját intézményünkben. Sajnálatos, hogy bérezésük elmarad az általános minimálbértől, hiszen többségük szívvel, lélekkel látja el a feladatait.

Ebben a nevelési évben is fogadtuk - együttműködési megállapodás alapján - a közösségi szolgálatra jelentkező középiskolás fiatalokat, szervezett keretek között. A munkafolyama-tokba való bekapcsolódásnál figyeltünk arra, hogy mindenki elvégzett munkája szükséges és fontos legyen, megvalósítva ezzel a munkához való pozitív viszony kialakulását. 

A nevelési év folyamán 1 fő töltötte intézményünkben főiskolai gyakorlatát. A mentorpedagógusként kijelölt szakmai vezető a hallgatónak gyakorlati, módszertani, illetve szakmai, tervezési, dokumentációs feladatokban egyaránt pontos, precíz segítséget nyújtott. 

A nyár folyamán középiskolai gyakorlatra is érkeztek tanulók, akik az óvodai szokásrendszerhez alkalmazkodva, pozitív hozzáállással végezték gyakorlatukat.

Intézményünkben kialakult rendszere van a gyakorlatra jelentkezők fogadásának, tanulmányaikhoz szükséges ismeretek átadásának a munkafolyamatok megismertetésének. A visszajelzések alapján a képzési központok elismeréssel szóltak a tudatosan szervezett felkészítő munkánkról. 

Nyolc éve van lehetőségünk Martfű Város Pedagógiai Díjára pedagógust jelölni. 2018-ban ebben az elismerésben Cseriné Gál Katalin kisgyermeknevelő, bölcsődevezető részesült. 

Az intézményvezetésnek sokkal jobban ki kell használnia mind az óvodában, mind a bölcsődében a központi, állami elismerések, kitüntetések lehetőségét, hiszen nagyon sok remek szakember dolgozik intézményünkben, akik méltán példaként állíthatók a nagyobb szakmai közösségekben is.
2017/2018. nevelési év személyi állománya és iskolai végzettsége: 
A nevelési-oktatási intézményben alkalmazott óvodapedagógusok:
	Munkakör
	Létszám
	Kötelező, csoportban letöltendő
óraszám
	Végzettség, szakirány, megbízás

	intézményvezető
	1 fő
	10 óra
	óvodapedagógus

· közoktatási vezető szakvizsga

· pedagógiai – szakmai ellenőrzési és pedagógusminősítési szakértő


	intézményvezető helyettes
	1 fő
	24 óra
	óvodapedagógus

általános iskolai tanító

· közoktatási vezető szakvizsga
· pedagógiai – szakmai ellenőrzési és pedagógusminősítési szakértő


	tagóvoda - vezető
	2 fő
	24 óra

26 óra
	óvodapedagógus

· közoktatási vezető szakvizsga


	óvodapedagógus
	13 fő
	32 óra
	· óvodapedagógus

· fejlesztő óvodapedagógus szakvizsga

· (1 fő)

· tehetséggondozó óvodapedagógus 

· szakvizsga (1 fő)

· gyógytestnevelő óvodapedagógus 

· szakvizsga (1 fő)

· általános iskolai tanító (2 fő)

· munkaközösség vezető (3 fő)

· gyermekvédelmi felelős (3 fő)




A nevelési-oktatási intézményben alkalmazott nevelő-oktató munkát segítők:

	Munkakör
	Létszám
	Kötelező

óraszám
	Végzettség, szakirány, megbízás

	óvodatitkár
	1 fő
	40 óra
	mérlegképes könyvelő, gyors és gépíró



	pedagógiai asszisztens
	2 fő
	40 óra
	pedagógiai asszisztens

	dajka
	8 fő
	40 óra
	óvodai dajka



A nevelési-oktatási intézményben alkalmazott egyéb alkalmazott:
	Munkakör
	Létszám
	Kötelező

óraszám
	Végzettség, szakirány, megbízás

	karbantartó
	1 fő
	40 óra
	 8 általános



Bölcsődében alkalmazott kisgyermeknevelők:
	Munkakör
	Létszám
	Kötelező csoportban letöltendő
óraszám
	Végzettség, szakirány, megbízás

	bölcsődevezető
	1 fő
	-
	· bölcsődei szakgondozó, 
csecsemő- és gyermekgondozó 

· bölcsődei intézményegység vezető

· gyermekvédelmi felelős


	kisgyermeknevelő
	6 fő
	35 óra
	· bölcsődei szakgondozó (1)

· kisgyermekgondozó-nevelő (4)

· csecsemő és kisgyermeknevelő (BA) (1)


Bölcsődében alkalmazott technikai dolgozók:

	Munkakör
	Létszám
	Kötelező

óraszám
	Végzettség, szakirány, megbízás

	bölcsődei adminisztrátor
	1 fő
	40 óra
	· érettségi



	bölcsődei dajka
	2 fő
	40 óra
	· óvodai dajka (1)

· érettségi (1)

	szakács
	1 fő
	40 óra
	· szakmunkásképző


	konyhai alkalmazott
	1 fő
	40 óra
	· érettségi


	Továbbképzések


Óvodapedagógusok:
Intézményünkben öt évre szóló középtávú továbbképzési tervet készítünk, az intézményben dolgozó szakemberek folyamatos fejlődésének biztosítása érdekében, figyelembe véve az óvónőknél az életpálya modell szerinti előbbre jutás biztosítását.

A nevelőtestület minden évben elfogadja az intézmény egy évre szóló beiskolázási programját. 

Az óvodapedagógusok továbbképzésének szervezését, a jelentkezések koordinálását ebben a nevelési évben is a területileg illetékes Pedagógiai Oktatási Központok fogják össze. Az intézményeknek nevelési év kezdetén igényfelmérésben jelezni kellett, hogy milyen továbbképzésre van szüksége a nevelőtestület tagjainak. Ezek a képzések térítésmentesek, akkreditáltak és beleszámítanak a hét évenkénti kötelezően megszerzendő 120 órába. Az Életpálya Modellben meghatározott előrehaladáshoz szükséges pedagógus szakvizsgás képzések viszont továbbra is költségtérítéses formában szerveződnek.

A képzések megvalósításához a költségvetésünkben lévő forrásokon kívül pályázati lehetőségeket keresünk, és igyekszünk minden lehetőséget kihasználni, pályázni. Nevelőtestületünkben a továbbképzésekre, szakmai megújulásra folyamatos igény jelentkezik, ezért ebben a nevelési évben is az alábbi képzéseken vettek részt az óvodapedagógusok:
· Nevelőtestületi képzés „Mozgáskotta Módszer” továbbképzés.
· 1 fő pedagógus saját finanszírozásban „Így tedd rá!” – nem akkreditált Mozgásművészeti továbbképzés.

· 1 fő pedagógus saját finanszírozásban Gyermek aerobic nem akkreditált képzés.
· 1 fő Számítástechnikai ismeretek, 35 órás nem akkreditált továbbképzés.
· 1 fő „Különleges bánásmódot igénylő (SNI, BTMN, kiemelten tehetséges) gyermekek együttnevelése az óvodában, a fejlesztés beépítése a pedagógiai programba” című – 30 órás akkreditált képzés. 
· 1 fő „A gyermeki agresszió erőszakmentes kezelése a pedagógus mindennapi gyakorlatában” - 30 órás akkreditált továbbképzés.
Dajkák, pedagógiai asszisztensek:

· 1 fő óvodai dajka 2018. szeptember 1-től pedagógiai asszisztens képzésen vesz részt.

· 1 fő közcélú foglalkoztatottunk 2018. szeptemberétől óvodai dajka végzettséget szerezhet. 
Bölcsődei kisgyermeknevelők: 

A személyes gondoskodást végző személyek öt éves ciklusokban továbbképzéseken vesznek részt. A kisgyermeknevelőknek 60 pontot kell teljesíteni. 2018. január 1. hatállyal lépett életbe a vezetői megbízással rendelkező szociális szolgáltatást nyújtó személyek vezetőképzéséről szóló 25/2017. (X. 18.) EMMI rendelet. A vezetőképzés olyan hatósági képzés, melynek célja a vezetői tevékenységhez szükséges alkalmasság és kompetenciák gyakorlatorientált fejlesztése. A szociális ágazati vezetőképzésen köteles részt venni a személyes gondoskodást végző személy, ha vezető ápoló, vezető pedagógus, bölcsődei, mini bölcsődei tagintézmény-vezető. A vezetők továbbképzési kötelezettségét váltja ki.

Továbbképzési év januártól - decemberig tart. Ebben az évben 2 fő szakmai továbbképzésen vett részt, tavasz illetve nyár folyamán.

A kormány 2016 januárjától vezette be a bölcsődei diplomás dolgozók számára a pedagógus életpálya modellt. A bölcsődében jelenleg 1 fő kisgyermeknevelőt érint. Átsorolása megtörtént Pedagógus I. kategóriába. A technikai alkalmazottak közül 2 fő (mosónő, takarítónő) jogszabályi változásoknak megfelelően bölcsődei dajka munkakörbe került, kötelező képzésen kell részt venniük 2018. december 31-ig. A bölcsődei dajka képzés előreláthatóan ez év decemberében indul 100 órás ingyenes képzés keretében.

Intézményünk vezetése biztosítja a törvény által kötelező mennyiségű akkreditált képzéseken való részvételt. 

	Pedagógusminősítési eljárások


Az intézmény vezetése folyamatosan segíti és támogatja a minősítésre jelentkező óvónők szakmai felkészülését. Az intézmény dokumentumainak módosítása, a portfólió készítést segíti (éves tervezés, tematikus tervezés, mintavázlatok, hospitálási napló, csoportnapló – csoportprofil készítés, heti reflexiók beépítése stb.).

Ebben a nevelési évben a Munkácsy úti Óvodában 1 fő, a Kossuth úti Tagóvodában 1 fő óvodapedagógus minősítési eljárására került sor. Ennek a napnak az előkészítése, lebonyolítása összehangolt, tudatos munkát igényelt az óvoda összes dolgozójától. A minősítési eljárások sikeresek voltak, kiváló, 100%-os eredménnyel zárultak, a minősítési eljáráson részt vevő óvodapedagógusok 2019. január 1-től Pedagógus II. kategóriába lépnek.

A következő nevelési évre minősítési eljárásra a megadott határidőig 2 fő óvodapedagógus adta be jelentkezését – 1 fő a Munkácsy úti Óvodából, 1 fő a Kossuth úti Tagóvodából. 

Az intézményben 2018. augusztus 31-én 17 fő óvodapedagógusból 10 fő Pedagógus II.-ként és 2 fő Mesterpedagógusként minősített.

	Munkakör
	Érintett neve
	Elért fokozat
	Minősülés éve

	óvodapedagógus, intézményvezető
	Gonda Istvánné
	Mesterpedagógus

pedagógiai – szakmai ellenőrzési és pedagógusminősítési, auditor szakértő
	2014.

	óvodapedagógus, intézményvezető helyettes
	Turnyánszkiné Enyedi Andrea
	Mesterpedagógus

pedagógiai – szakmai ellenőrzési és pedagógusminősítési, auditor szakértő
	2014.

	óvodapedagógus, tagintézmény vezető

	Hovodzák Ferencné
	Ped. II.
	2014.

	óvodapedagógus
	Kávási Istvánné
	Ped. II.
	2015.



	óvodapedagógus
	Maróti Katalin
	Ped. II.
	2015.



	óvodapedagógus, tagintézmény vezető
	Olaszné Kiss Ágnes
	Ped. II.
	2016.

	óvodapedagógus
	Bíró Gabriella
	Ped. II.
	2016.



	óvodapedagógus
	Földiné Antal Zsuzsanna
	Ped. II.
	2016.

	óvodapedagógus


	Béltekiné Solymosi Anikó
	Ped. II.
	2016.

	óvodapedagógus
	Bettenbuch Tünde
	Ped. II.
	2017.



	óvodapedagógus
	Czene Árpádné
	Ped II.
	2017.




A 2018/2019 –es nevelési évben minősítésre jelentkezett:
	Munkakör
	Érintett neve
	Munkavégzés helye
	Elérni kívánt fokozat

	óvodapedagógus
	Szécsényi Zoltánné
	Munkácsy úti Óvoda
	Ped. II.



	óvodapedagógus
	Vargáné Nagy Katalin
	Kossuth úti Tagóvoda
	Ped. II.




	A gyermekközösségekről


Óvodában:

Az 2017/2018-as nevelési évben 8 óvodai csoport működött hagyományos koronkénti elosztásban, illetve részben vegyes szervezésben. Az óvodák feltöltöttségének változását a következő táblázat mutatja be.

Korcsoport szerinti megoszlás:

	Korosztály
	Statisztikai adat

(2017.10.01.)
	Óvodai nyilvántartás

(2018.08.31.)

	Kiscsoportos korú:
	
	

	Munkácsy 
	  24 fő
	  23 fő

	Kossuth
	  20 fő
	  21 fő

	Május 1. 
	  12 fő
	  14 fő

	Összesen:
	  56 fő
	  58 fő

	Középsős korú:
	
	

	Munkácsy 
	  22 fő
	  24 fő

	Kossuth út
	  21 fő
	  21 fő

	Május 1. 
	  13 fő
	  13 fő

	Összesen:
	  56 fő
	  58 fő

	Nagycsoportos:
	
	

	Munkácsy 
	  18 fő
	  18 fő

	Kossuth
	  20 fő
	  20 fő

	Május 1.
	  12 fő
	  11 fő

	Összesen:   
	  50 fő
	  49 fő

	Mindösszesen:
	162 fő
	165 fő


A 2017/2018-as nevelési évben az október 1-jei statisztika alapján az óvodákba 165 gyermek járt. Az előző évektől eltérően kevés mozgás volt tapasztalható, a nevelési év végére az intézmény létszáma nem változott. Az átlagos csoportlétszám az előző évhez képest (19,62 főről) – 20,63 fő-re emelkedett. A létszám megfelelt a törvényi előírásoknak, hiszen a törvényileg meghatározott átlaglétszám 20 fő.
Eddigi adataink alapján a 2018. szeptember 1-jén induló óvodai létszám 156 fő, csoportszervezés szempontjából 164 fő. A következő években enyhe létszámemelkedés várható, de a meglévő 190 férőhely biztosítja a gyermekek óvodai ellátását. 2015. szeptember 1-től három éves kortól kötelező az óvodába járás, melyet a jegyzővel közösen ellenőrzünk.

A gyermekek egyre több szocializációs, beilleszkedési, tanulási, magatartási gonddal küzdenek (amelynek okait ez a beszámoló most nem vizsgálja). A gyermekek nehezebben alkalmazkodnak társaikhoz, s ez a nagyobb létszámú csoportokban fokozottan jelentkezik problémaként. Ezt a tudatos és türelmes nevelőmunka mellett csak a csoportlétszámok csökkentésével lehet enyhíteni, amelynek viszont finanszírozási következményei vannak.

A 2017/2018-es nevelési évben 46 gyermeket engedtünk iskolába, a visszamaradt tanköteles korú gyermekek száma 8 fő. Ebben az esztendőben iskolaérettségi vizsgálaton, pszichológiai vizsgálaton, illetve SNI és BTMN vizsgálaton 12 gyermek vett részt. 4 SNI-s gyermek és 1 fő BTMN-s gyermek iskolát kezd szeptemberben, az óvodában a 2018/2019-es nevelési évet 5 fő SNI-s, 3 fő BTMN-s gyermekkel kezdjük. Egy gyermeknek még folyamatban van a szakértői vizsgálata.
Ebben az évben sem működött a pszichológiai tanácsadás, amelyet eddig biztosítottunk a gyermekeknek (a JNSZM Pedagógiai Szakszolgálat Szolnoki Tagintézménye nem tudott szakembert biztosítani). A pszichológus feladatellátására nagy szükségünk lenne, mert jelenleg nemhogy hatékony segítségnyújtásról, de ellátásról sem beszélhetünk. 
A szülői tanácsadás, illetve a gyermekek megsegítése egyre hangsúlyosabb feladatunk lenne, ezért szükség lenne az intézményben logopédus, gyógypedagógus, pszichopedagógus alkalmazására (részfoglalkoztatására), akár más intézménnyel közösen is. Ezt a megállapítást tavaly is leírtam, de státusz és szakemberhiány miatt nem sikerült az előrelépés.
A logopédiai foglalkozásokon 19 fő nagycsoportos gyermek vett részt. Logopédiai minősítésük alapján 4 fő tünetmentes lett, a többi gyermeknek további terápiára van szüksége, melynek megszervezése az iskola feladata. A logopédiai foglalkozások hatékonyságát nagymértékben javítaná, ha a logopédus több óraszámban tudna foglalkozni a beszédhibás gyermekekkel, és ha az otthoni gyakorlás intenzívebb lenne. Ennek javítására nagyobb hangsúlyt kell fektetni a szülőkkel közösen.
Gyermekétkeztetés - Óvodák:

A beszámolási időszakban nem változtak a gyermekétkeztetés dokumentumai, a gyermekek étkezési jogcímét a szülők nyilatkozatai alapján tartjuk nyilván. Az adminisztrációt megnehezíti, hogy a rendszeres gyermekvédelmi kedvezményben részesülő gyermekek erről szóló határozatát a szülők nem minden esetben mutatják be időben, az intézmény pedig nem kap erről hivatalos tájékoztatást. Az óvodapedagógusok figyelemmel kísérik az év közben történő változásokat, kapcsolatban vagyunk az önkormányzat Gyermekjóléti és Szociális Szolgáltató Központ munkatársával annak érdekében, hogy a nyilvántartásunk aktuális legyen.

A gyermekek 15 % - a fizet térítési díjat, 85 % - a valamilyen kedvezmény alapján kedvezményesen étkezik. Ez az arány a tavalyi adatokhoz képest változást mutat, emelkedett a térítés nélkül étkező gyermekek száma, ami a megemelkedett legkisebb kötelező munkabér eredménye.

Kedvezményes étkezés alakulása 2018.08.31-én:

	Óvoda
	Kedv.

nélkül étkező
	Rgyk.
	Tartós beteg
	Családjában tartós beteg
	3 v. több gyerek
	Nevelésbe vett
	1 főre jutó jöv.

	Munkácsy úti Óvoda
	8 fő
	3 fő
	0 fő
	1 fő
	14 fő
	1 fő
	38 fő

	Május 1 úti Tagóvoda
	1 fő
	2 fő
	1 fő
	0 fő
	19 fő
	0 fő
	15 fő

	Kossuth úti Tagóvoda
	16 fő
	5 fő
	2 fő
	3 fő
	6 fő
	0 fő
	30 fő

	Összesen:   
	25 fő
	10 fő
	3 fő
	4 fő
	39 fő
	1 fő
	83 fő


Bölcsődében:

A 2017. évi bölcsődei gyermekfelvétel az intézmény felvételi szabályzata alapján történt. A 34 férőhelyen, 25 kisgyermekkel kezdtünk 3 csoportban. Ez a létszám novemberre 29 főre emelkedett, 2018 januárjára pedig elérte a teljes létszámot, a 34 főt.  

Csoportonként 2 kisgyermeknevelő (délelőttös-délutános) végezte a nevelési-gondozási feladatokat. Év közben az előjegyzésben lévő gyermekek közül (amennyiben a szülő dolgozott) mindenki felvételre került. 2018. május 31-én 34 gyermek látogatta a bölcsődét.

A gyermeklétszám alakulásáról havi statisztikát vezetünk, mely szerint a kihasználtságunk az év során a beíratott gyerekekhez viszonyítva 100 %-os, a bent lévő gyermekekhez viszonyítva 62 %-os lett.

Csoportelosztás:

	Csoport
	 2017.09.01.
	2018.08.31.

	Nagycsoport I.
	10 fő
	12 fő

	Nagycsoport II.
	  9 fő
	12 fő

	Nagycsoport III.
	  6 fő
	10 fő


	Összesen:
	25 fő
	34 fő


Korcsoport szerinti megoszlás:
	Korosztály
	 2017.09.01.
	2018.08.31.

	0-11 hó
	  1 fő
	-

	12-23 hó Kistipegő korú
	  8 fő
	  5 fő

	24-35 hó Nagytipegő korú
	15 fő
	13 fő

	36 hó- Nagycsoportos
	   1fő 
	16 fő

	Összesen:
	25 fő
	34 fő


A bölcsődei gyermeklétszámok bemutatása a kötelező bölcsődei statisztika alapján készült el.
Szociális szempontból megnőtt a bölcsőde szerepe, egyre több olyan kisgyermeket nevelünk, ahol a bölcsődei ellátással a családok megélhetését segítjük elő. Megfigyelhető, hogy 2017-2018-as évben elsősorban 24-35 hónapos gyermekeket írattak be. Jellemző tendencia, hogy egyre fiatalabb gyermekeket is beíratnak a bölcsődébe. Többször jelentkezik igény 1 éves kor alatti ellátásra is. Ez a tendencia, ha állandósul, szakmai és tárgyi feltételrendszerben is változásokat von maga után, amelyre fel kell készülnie az intézménynek.

Érdekesség, hogy eddig a szülők elsősorban a GYED letelte után igényelték az intézményi elhelyezést, most már többségében kihasználják a GYED melletti munkavégzés lehetőségét is, sőt a GYED Extra nyújtotta kedvezményeket.  Egyre korábban térnek vissza munkahelyükre, vagy keresnek új munkát, mert a családoknak nagy szüksége van mindkét szülő jövedelmére, hiszen így is komoly anyagi nehézségekkel küzdenek, ezért nagy örömmel fogadták, hogy Martfűn nincs működéshez kapcsolódó gondozási díj.

A gyermekeket szakképzett kisgyermeknevelők látják el. Kettő szakgondozónő sokéves tapasztalattal rendelkezik, 4 fő kisgyermeknevelői képesítéssel, valamint a 2017. januárban GYED-ről visszajött kolléganőnk főiskolai végzettséggel. Egy kolléganőnk jelenleg GYED-en van, helyettesíteni szakképzett kisgyermeknevelőt vettünk fel. A bölcsődei felnőtt létszám a törvényi minimum szinten megállapított, a feladat színvonalas ellátását nagymértékben segítették a közcélú foglalkoztatottak.

Megtörtént a 2017/2018-as bölcsődei beiratkozás. 34 szülő kérte az ellátást 2018. szeptember 1-től, illetve 2018 novemberétől még 6 kisgyermeket fogadunk. Ők már a felújított 40 férőhelyes bölcsődébe kerültek felvételre átköltözés után. 

Gyermekétkeztetés – Bölcsőde:

A kormány 328/2011. évi (XII.29) rendeletében 2015 szeptemberétől vezette be a bölcsődei és óvodai ingyenes étkeztetést.

Az étlapot élelmezésvezető, a bölcsődevezetőjével és a bölcsőde orvosával közösen állítja össze a vonatkozó jogszabály (37/2014.(IV.30.) EMMI rendelete) alapján. A modern táplálkozástudományi elvek szem előtt tartásával, a HACCP követelményeknek megfelelően történik. Befejező konyha működik intézményünkben, mely a Gyermekjóléti és Szociális Szolgáltató Központ irányítása alá tartozik. Ez évben megtörtént a konyha HACCP rendszerének felülvizsgálata, a Tisza Park Kft. közreműködésével. Ezen elvek szigorú betartásával működünk tovább. Az étrend tervezésekor figyelembe vesszük, hogy a gyermek a bölcsődei minimum négyszeri étkezés esetén az ajánlott napi energia – és tápanyagtartalom 75%-át megkapja. Az étrendünk igazodik az életkori sajátosságokhoz, változatos, idényszerű, ízében összehangolt.

Étkezéseknél figyelembe vesszük a gyermeki kompetenciát. Minden gyermek a saját szükségletének megfelelő mennyiséget fogyaszt el a felkínált ételből. Szem előtt tartjuk, hogy lehetőséget biztosítsunk az önálló étkezésre való törekvésben.

A szülői visszajelzések alapján elégedettek a bölcsődei étkeztetéssel, napi szinten követhetik a gyermekek étkezését a kifüggesztett étlapokon.

A fenti rendelet alapján a bölcsődében a következőképpen alakult az étkeztetés. Jelentősen több kisgyermek jogosult a térítésmentes étkezésre, mint az előző nevelési évben. A gyermekek 32 % - a fizet térítési díjat, 68 % - a valamilyen kedvezmény alapján kedvezményesen étkezik.
Kedvezményes étkezés alakulása 2018.08.31-én:
	Óvoda
	Kedv.

nélkül étkező
	Rgyk.
	Tartós beteg
	Családjában tartós beteg
	3 v. több gyerek
	Nevelésbe vett
	1 főre jutó jöv.

	Bölcsőde
	11 fő
	2 fő
	0 fő
	0 fő
	5 fő
	0 fő
	16 fő


	2. Az óvodák és a bölcsőde szakmai munkája

	2.1. Az óvodák szakmai munkája a 2017/2018-as nevelési évben:


Szeptemberben az intézmény Pedagógiai Programja szerint kezdtük meg a nevelő, oktató, gondozó munkát. A nevelési évben folyamatosan nyomon követtük a törvényi szabályozásokat, az Óvodai nevelés országos alapprogramja változásainak megfelelően a nyár folyamán átdolgoztuk Pedagógiai Programunkat. A csoportnaplók egy részét elektronikusan töltötték a csoportban dolgozó óvodapedagógusok, melyet a későbbiekben is folytatunk. Beszerzésre kerültek a hatályos nyilvántartások, így az intézmény működése a nevelési év során zavartalan volt. Az intézmény óvodái a Pedagógiai Programon belül, két nevelési gyakorlattal működnek, ezzel is erősítve a tagóvodák szakmai autonómiáját, saját arculatának alakítását megőrzését. Két tagintézményünk – a Munkácsy és a Kossuth úti Óvoda - a „Játékvár – Vár a játék” című program (kiegészítve a kompetencia alapú óvodai nevelés elemeivel) - a Május 1. úti Tagóvoda az „Óvodai nevelés a művészetek eszközeivel” című program szerint neveli az odajáró gyermekeket. 
A 2017/2018-as nevelési évet hat homogén valamint két részben osztott csoporttal kezdtük új munkarendben. Az óvodákban dolgozó két pedagógiai asszisztens segítette a nevelő-oktató munkát. A munkakörüket nagyon nehéz volt meghatározni, mivel ez óvodában még új feladat. A csoportokban dolgozó óvodapedagógusok segítségét is kértük ehhez a feladathoz, mivel a közösen kialakított munkamegosztás szolgálja leginkább a gyermekcsoport érdekeit.
A pedagógus életpályamodellre tudatosan készülvén dolgozott nevelőtestületünk az éves tervezésen, hiszen a portfoliónkba is belekerült egy része. A csoportnaplót digitálisan vezettük, törekedve az esztétikus külalakra.  Nyílt napra és vezetői látogatásokra, szaktanácsadói látogatásra, minősítésre foglalkozásvázlatokat készítettünk. A látogatásokon hospitálási naplót vezettünk a foglalkozást vezető óvodapedagógusról. A pedagógus kompetenciáknak való megfelelés áthatotta szakmai munkánkat. A magas színvonalat folyamatos önképzéssel tartottuk fenn, erről számot is adtunk a látogatásokon, szaktanácsadáson, minősítési eljárásokban. A fejlődés, fejlesztés a jelenben és a jövőben is legfontosabb feladatunk.
	2.1.1. Pedagógiai folyamatok


Tervezés:

Az intézményi stratégiai terv és az oktatáspolitikai köznevelési célok viszonya, az operatív tervezés és az intézményi stratégiai célok viszonya.

Megvalósítás:

A tervek megvalósítása, az intézmény működését irányító éves tervek és a beszámolók viszonya, egymásra épülésének gyakorlata.

Ellenőrzés:

Az ellenőrzés működtetése az intézményben (Ki, mit, milyen céllal, milyen gyakorisággal, milyen eszközökkel ellenőriz).

Értékelés:

A pedagógiai programban meghatározott gyermeki, pedagógus értékelés működtetése a gyakorlatban.

Korrekció:

Az ellenőrzés, megfigyelés, értékelés eredményeinek beépítése az intézményi folyamatokba.

	Munkácsy úti Óvoda


Az óvodában folyó pedagógiai munkát a Pedagógia Programunk „Játékvár – Vár a játék” nevelési gyakorlata alapján végezzük, amely az Óvodai nevelés országos alapprogramjának célrendszerével és tartalmával összhangban van. Tervezésünk során figyelembe vettük a csoportok sajátosságait, a gyerekek egyéni fejlettségi szintjét, szociokulturális hátterét, tudatosan alapoztunk előzetes tudásukra, képességeikre. A különböző tevékenységi területek komplexen kapcsolódtak egymáshoz. Fő szempontunk volt a fokozatosság elvének betartása, valamint a megismerési folyamatban sokrétű, változatos, tapasztalati úton szerzett ismeretek megszereztetése. Minden esetben fő szempontunk volt a Pedagógiai Programunk globális- és speciális cél- és feladatrendszerének betartása. Heti tervezésünk alapját az éves terv, és az évszakokhoz kapcsolódó környezetismereti témakörök, valamint az ünnepek, a hagyományok határozták meg. A heti tervezésnél figyeltünk a gyermekek érdeklődési körére, az évszaknak, a környezeti nevelésnek megfelelő aktualitásokra, a gyermekek differenciált fejlesztésére, az előző hét tapasztalataira. A csoportokban folyó nevelőmunkát egész évben a fentiek figyelembevételével terveztük és valósítottuk meg.

Kiscsoport:
A kiscsoport megkezdése előtt az óvodapedagógusok a nyár folyamán családlátogatás alkalmával, az anamnézis felvételével kezdték a gyermekek megismerését. A befogadás tapasztalatairól, eredményéről az óvodapedagógusok novemberben tájékoztatták a szülőket, célokat, feladatokat állapítottak meg az egyes gyermekek fejlesztésére vonatkozóan. 
Szociometriai mérést ebben a nevelési évben 2 alkalommal végeztek a csoportban, amelynek eredményéről a csoportnapló megfelelő részében írásos értékelés található. A kapott eredményeket elemezték és a fejlesztéseket ehhez mérten tervezték. 
A gyermekközpontúság, a rugalmas, folyamatos napirend tervezése már a befogadási, és nevelési terv elkészítésekor megjelent a csoportban. A felnőttek közösen kialakított, egységes nevelési elveket vallanak, ennek egyik kiemelt eleme a gyermekközpontúság, a gyermekek személyiségének tisztelete, szeretete. 
A kiscsoportosok mozgásfejlődését, mozgásfejlettségét figyelembe véve a „Mozgáskotta” elemeit a második félévben kezdték el fokozatosan bevezetni a mindennapos testnevelés keretein belül, majd egy-egy elemét a testnevelés foglalkozáson is alkalmazták. 

Az óvodában az egymástól való tanulásba, és a belső hospitálásba is bekapcsolódtak a csoportban dolgozó óvónők.

A pedagógusok értékelésének működtetése a csoportlátogatások, nyíltnapok alkalmával valósult meg csoportban két alkalommal.
Középső csoport:

Az óvodapedagógusok a tervező munkájuk során, az egyéni fejlesztések tervezésénél, az elért szintek értékelésénél figyelembe vették csoport életkori összetételét, adottságait. A Pedagógiai Programban megjelenő ünnepeket, hagyományőrző programokat folyamatosan figyelemmel kísérték és ennek alapján végezték munkájukat.

A „Mozgáskotta” program elemeit, eszközeit folyamatosan ismertették meg a gyermekekkel, melyeket differenciáltan felhasználtak a heti képességfejlesztésekben is.
A gyermekek fejlődését nyomon követő dokumentumokat a csoportban dolgozó óvodapedagógusok folyamatosan végezték, melynek eredményéről a szülőket tájékoztatták. 

A nevelési év folyamán a csoportban különböző méréseket végeztek az óvónők, a társas kapcsolatok alakulásának felméréséhez szociometriai vizsgálatot, a hangzódifferenciáláshoz Gaál Éva tesztjét alkalmazták, melynek eredménye segítette őket az egyéni fejlesztések tudatos tervezésében. A gyermekközpontúságot mindig szem előtt tartották a tevékenységek, óvodai programjaik megtervezésénél, figyelembe véve a gyermekek érdeklődését, motiváltsági szintjét, képességeit, ismereteit.
Napi szinten figyelemmel kísérték a gyermekek egyéni szükségleteit, teljesítőképességüket, adott érzelmi állapotukat.
Ebben a nevelési évben az óvodapedagógusok együttműködése folyamatosan megvalósult nem csak saját óvodánkban, de a többi tagóvoda óvodapedagógusaival. A „Mozgáskotta” program bemutatását célzó belső hospitáláson, bemutató foglalkozáson mindkét óvodapedagógus részt vett. 

A pedagógusok ellenőrzésére, értékelésére ebben a nevelési évben két alkalommal került sor.

Nagycsoport:

A nevelő munka tervezésekor fő szempont volt a fokozatosság elvének betartása, valamint a megismerési folyamatban sokrétű, változatos, tapasztalati úton szerzett ismeretek megszereztetése. 
Ebben a nevelési évben fontos feladat volt a „Mozgáskotta” program bevezetése, amely folyamatosan történt, szem előtt tartva a fokozatosság elvét. A „Mozdulj” munkaközösség feladatai közé tartozott a program bevezetése, bemutatása, amelyben a nagycsoport is részt vett.

A gyermekek fejlődését nyomon követő dokumentumok vezetését az információk begyűjtésére alapozták, kitöltésük folyamatos volt. 

A nagycsoportban, ebben a nevelési évben a szociometriai vizsgálatot kétszer végeztek a Pedagógiai Program által megfogalmazott módon. A Gaál Éva hangzódifferenciálási teszt eredményeit egyéni differenciálással a fonémahallás játékaiba építették be.

A Sindelar iskolaérettségi tesztet az óvodapedagógusok minden kisgyermeknél elvégezték, a különböző részterületeken a fejlettségi szinteket elemezték.

Az intézményben kialakított belső tudásátadás, hospitálási rendszer működése folyamatos volt, kellő motivációt, mintát adott az egyes tevékenységi területek megvalósításához. 

A pedagógusok belső ellenőrzése alkalmával megfogalmazódtak erősségek, javaslatok, amelyeket az óvodapedagógusok a gyakorlati munkájukba beépítettek.

	Kossuth úti Tagóvoda


Kiscsoport:

Az Óvodai nevelés országos alapprogramja és a „Játékvár - Vár a játék” Pedagógiai Program cél- és feladatrendszerét figyelembe véve tervezték a nevelőmunkát az óvodapedagógusok. A csoport összetételéhez, adottságához mérten készítették el az éves tervet, heti tervet a tagóvoda helyi sajátosságait, hagyományait, innovatív napjait szem előtt tartva. 
A mindennapi mozgás szerepe hangsúlyozottan érvényesült ebben a nevelési évben. „Mozgáskotta” programmal a mindennapi mozgás szervezése során ismerkedtek a gyermekek. Az eszközök alapvető használata, jelrendszerének megismertetése volt a csoportban dolgozók célja és feladata. 
Az óvónők a gyermekek fejlődésének nyomon követő dokumentum vezetését kiemelten félévente végezték, a SNI-s gyermeknél évi 3 alkalommal, a gyermekek folyamatos megfigyelése során felmerülő pozitív vagy negatív irányú változás esetén a szülőket tájékoztatták, probléma esetén megoldást kerestek, javasoltak.
Szociometriai mérés eredménye alapján a szabad játékban, felajánlott tevékenységek folyamán vagy adott helyzeteket kihasználva igyekezték az óvónők a baráti kapcsolatokat alakítani.  
Családlátogatás alkalmával lehetőség nyílt a gyermekek szokásainak megismerésére, a család életviteléről való tájékozódásra. A befogadási időszak szolgált a gyermekek egyéni szokásainak, igényeinek megismerésére. Az óvodapedagógusok a tevékenységek, programok szervezésénél a gyermekek igényeihez, érdeklődéséhez igazodtak, terveiken rugalmasan változtattak a gyermekek fáradékonyságának, érdeklődésének figyelembevételével. 

A gyermekek differenciált fejlesztésének tervezése csoport szinten és egyéni fejlesztés keretében hetente történt. A fejlesztő szakemberekkel való folyamatos kapcsolattartás segítette az adott gyermek hatékonyabb egyéni fejlesztését. A csoportban mozgásában akadályozott, autizmus spektrum zavarral küzdő, túlhallásos-túlmozgásos, magatartászavaros gyermekek nevelése fejlesztése a napi tevékenységek része volt. 
Az egymástól való tanulás beépült a szokásrendszerbe, csoporton belül, csoportok között vagy akár tagóvodák között is megvalósult. 
A "Mozgáskotta" bemutatók a Munkácsy úti és a Kossuth úti Tagóvodában hasznosak voltak, a szakmai megbeszélések elősegítették, megerősítették a további szakmai munkát.
Az óvodapedagógusok együttműködése feladatoktól függően alakult ki. Egy-egy rendezvény lebonyolításában, pályázat írásában, - az érdeklődési körnek megfelelően - az óvodapedagógus kompetenciájához közelálló feladatban hatékonyabban vett részt.
A gyermekcsoport folyamatos figyelése, ellenőrzése, értékelése a csoportban dolgozó felnőttek tapasztalatai és a mérések eredményeinek értékelései összhangján alapult. Egymás véleményének meghallgatása, tapasztalatainak elfogadása, a folyamatos véleménycsere segítette egymás munkáját csoporton belül és csoporton kívül is. 
A pedagógusértékelés tagintézmény vezetői szinten naponta, intézményvezetői szinten egy alkalommal valósult meg. 
Középső csoport:

A Pedagógiai Program cél-és feladatrendszerének figyelembe vételével alkották meg az óvodapedagógusok az éves tervet, a heti terveket. Az óvónők ebben a nevelési évben megismerkedtek a „Mozgáskotta” program alapjaival, eszközeinek használatával, melyet a mindennapi munkájukba is beépítettek. A szülők részére szervezett nyílt napon és az intézményünk belső hospitálása alkalmával is bemutató foglalkozást tartottak a program eszközeivel és módszereivel. 
A szülők egyéni tájékoztatása félévente egy alkalommal történt. A gyermekek szociometriai vizsgálatát kétszer végezték el az óvónők. A Gaál Éva teszt elvégzésére a második félév elején egy alkalommal került sor.

A differenciálás tervezése és megvalósítása a mozgás, a vizuális, a matematikai tapasztaltatás tevékenységeknél érvényesült a leghatékonyabban. A belső hospitálás alkalmanként megvalósult, jól szolgálta a szakmai fejlődést.
Az ellenőrzés, megfigyelés, értékelés folyamata eredményesnek bizonyult, összehangolt munka folyt a csoportban. Jól működött a kommunikáció a pedagógusok és a nevelő munkát közvetlenül segítők között.

A pedagógusok ellenőrzése csoportlátogatások alkalmával valósult meg, melynek eredményeként megfogalmazódtak szakmai észrevételek, tanácsok, segítve ezzel a szakmai fejlődést.

Nagycsoport:
Az óvodapedagógusok az éves terv elkészítése előtt figyelembe vették a Pedagógiai Program cél-és feladatrendszerét, a várható eredményeket, a csoport életkorából adódóan az iskolaérettségi kritériumokat, a csoport összetételét és érdeklődési körét. A fejlesztés tartalmi elemeinek megtervezésekor a csoportban felfedezhető tehetségcsírák képességeinek magasabb szintű kibontakozásához teret, időt, eszközt is terveztek, és biztosították számukra a különleges feltételeket.
A fejlesztő foglalkozások összehangolása a napi tevékenységekkel kiemelkedően fontos szempont volt a tervezőmunkában, hiszen 3 SNI-s, 2 BTMN-es gyermek volt a csoportban.

A „Mozgáskotta” módszer megismerését segítette a „Mozdulj!” Munkaközösség bemutató foglalkozásinak megtekintése, mely iránymutatást adott az új eszközök szakszerű használatához.

Az egyéni fejlődési dokumentumok vezetéséhez szükséges adatok, információk begyűjtése, a kitöltéshez szükséges megfigyelések, közös tevékenységek és irányított tapasztalatszerzés során az értékelés előtt megvalósultak. 
A szülőket évente kétszer (SNI esetében háromszor) tájékoztatták az óvónők. 
A Pedagógiai Program melléklete szerinti gyakorisággal a szociometriai vizsgálat, a Gaál Éva hangzódifferenciálási teszt, illetve a Sindelar iskolaérettségi vizsgálat megtörtént.
A csoportba járó SNI-s gyermekek hatékony fejlesztése érdekében folyamatos kapcsolattartás, együttműködés alakult ki a speciális feladatokat végző szakemberekkel.

Ebben a nevelési évben volt a csoportban beszédfogyatékos, szociálisan éretlen, magatartászavaros, rajzolásban tehetséges, jó mozgású, fegyelmezett, fejlett önuralommal bíró, túlérzékeny, agresszív, magányos, szociálisan éretlen gyermek, akiknek a fejlődését, fejlesztését tudatos tervezéssel, szakemberekkel való konzultáció segítségével végezték az óvodapedagógusok.
Az egymástól való tanulás, a belső hospitálásokon, szakmai megbeszélések alkalmával valósult meg. Az együttműködés óvodai szintű rendezvényeken, a felelősi rendszer kiépítésével eredményes és magas szintű volt.
Az óvodapedagógusok és a pedagógiai munkát közvetlenül segítő alkalmazottak ellenőrzése a belső ellenőrzési terv szerint történt, az erre a célra készült értékelő lap segítségével, szempontjainak felhasználásával. Az elhangzott értékelés törekedett a tényszerűségre, segítette a szakmai fejlődést, önfejlesztést.
	Május 1 úti Tagóvoda


A tervezési feladataikat mindkét csoportban a Pedagógiai Program globális cél-és feladat rendszerének figyelembevételével készítették el az óvodapedagógusok. Áttekintették a Május 1. úti Tagóvoda „Óvodai nevelés a művészetek eszközeivel” helyi nevelési gyakorlatát, előző évi terveiket, anyaggyűjtéseiket. 
Tervezéskor elsődleges szempontnak tekintették a csoport összetételét, a gyermekek életkorát, életkori sajátosságait, a gyermekek fejlettségi szintjét. Figyeltek az aktualitásokra, az évszakok váltakozásaira, a hagyományok, ünnepkörök, világnapok életkornak való ápolására, ünnepeink méltó megünneplésére. A heti tervezéseiket az éves anyaggyűjtés, a környezetismereti projektek, a hagyományok, ünnepek határozták meg. Aktuális tervezésüket az előző hét tapasztalataira építettük, figyelembe véve a gyermekek egyéni, differenciált fejlesztését. Tapasztalataikat, reflexióikat, a gyermekek attitűdjeit a csoportnaplóban rögzítették.

A „Mozgáskotta” program új elem volt ebben a nevelési évben. Nevelőtestületi képzésen és bemutató foglalkozásokon ismerkedtek a módszertanával és hasznos tapasztalatokat szereztek a gyakorlatban való alkalmazásáról is. A Május 1. úti Tagóvodába ebben az évben nem jutottak el az eszközök, de az óvodapedagógusok szeretnék a következő nevelési évben mindenképpen beépíteni a testnevelés foglalkozásokba, és a minden napos mozgásokba.

Kis-középső csoport:

Az óvodai beilleszkedés érdekében az óvodapedagógusok a nyár folyamán családlátogatáson ismerkedtek a gyermekekkel, családokkal, sor került az anamnézis felvételére is.

A gyermekek egyéni fejlődését követő Gyermektükröt a minden napos tapasztalatok, egyéni megfigyelések és differenciált egyéni fejlesztések alapján vezették az óvónők. Évente kétszer, az SNI-s gyermek szülőjét háromszor tájékoztatták a gyermekük egyéni fejlettségéről. A tájékoztatás a szülővel előre egyeztetett időpontban, az óvoda egy külön helyiségében (óvónői szoba, fejlesztő szoba), nyugodt körülmények között történt. 
Szociometriai mérés két alkalommal történt a gyermekek körében, szituációs játékok (óvodás, postás játék) keretében játékidőben. A mérések eredményeinek tükrében a napi játéktevékenységbe és a közös együttlétekbe, tervezett módon építették be azokat a szituációkat, amellyel segíteni tudtak azoknak a gyerekeknek a helyzetén, akik a periférián mozogtak. Személyes példaadással, a gyermekek pozitív tulajdonságainak kiemelésével, az általuk közvetített értékrenddel erősítették a közösségben való helyüket. 

A folyamatos napirendet mind délelőtt, mind délután sikerült megvalósítani az óvodapedagógusoknak a csoportban, figyelembe véve a gyerekek igényeit, egyéni fejlettségi szintjét. 
A gyermekek személyiségének differenciált fejlesztésének tervezése félévenként a Gyermektükörben történt. Ebben a dokumentumban került megtervezésre a gyermekek egyéni fejlesztése arra a területre, amiben elmaradást tapasztaltak az óvónők. Az SNI-s gyermek fejlesztését a reggeli órákban valósították meg az óvodapedagógusok, amikor még kevesebb az elterelő inger és fogékonyabb volt az információkra, az együttműködésre.

Fontosnak tartják a csoportban dolgozó óvónők az egymástól való tanulást, belső hospitálást, a tapasztalatok, módszerek, eljárások megosztását.  A két csoport között jó volt az együttműködés, amit leginkább a rendezvények megszervezése, lebonyolítása során kamatoztattak az óvodapedagógusok.
A napi munkák során a dajka nénivel, a csoportba beosztott közfoglalkoztatott dolgozóval megbeszélve végezték a tevékenységek megvalósítását az óvónők. 

Az ellenőrzések, megfigyelések, értékelések eredménye, hogy sokkal tudatosabb lett a dokumentációk, tervek elkészítése, a tartalmi elemek, a fejlesztési területek meghatározása, a differenciálás, az egyéni képességek figyelembe vétele.

Nagy-középső csoport:

Az óvodai beíratást követően minden gyermekről készült anamnézis, a több éves óvodáztatás alatt bekövetkezett változásokat megjegyzésben rögzítették az óvónők (testvérszületés, költözködés).

A szülőkkel személyes napi kapcsolatot tartottak az óvónők, a gyermekek átvétele és átadása alkalmával szóban közölték észrevételeinket, amelyeket a heti tervek értékelésében reflexióként lejegyeztek. Nagy Jenőné „Óvodai nevelés a művészetek eszközeivel” programból adaptált Gyermektükörben vezették a gyermekek fejlődési mutatóit. Az óvodapedagógusok félévente készítettek fejlesztési tervet a gyermek fejlődését segítő megállapításokkal, intézkedésekkel és értékeléssel. Az elért eredményekről, a szülőket két alkalommal egyénileg tájékoztatták. 

12 tanköteles korú gyermek vett részt a részképesség-gyengeségek felmérésére alkalmazott Sindelar vizsgáló eljárásban.

 Az óvónők a programban meghatározott módon biztosították a folyamatos napirend megvalósulását, 7 órától zárásig játékba integrált egyéni és csoportos tevékenységeket szerveztek a gyerekeknek. Szem előtt tartották a játék kiemelt szerepét. 
A gyermekek személyiségének egyénre szabott, differenciált fejlesztését a napi munkában egyéni és mikrocsoportos szervezeti keretekkel, munkaformákkal, munkamegosztással (naposi teendők, mosdófelelősi megbízás) valósították meg.

A gyerekek érdeklődésére, kíváncsiságára, meglévő tapasztalataira, élményeire és ismereteire építették a tervezett tevékenységeket, ezzel is segítve az egyéni érdeklődés fokozását, a képességek fejlődését.

Az óvónők fontosnak tartják az egymástól való tanulást, belső hospitálást. Óvodánkban nem túl, gyakran de volt lehetőség a belső hospitálásra, az együttműködés, tapasztalatcsere jól működött. Ebben a nevelési évben a „Mozgáskotta” módszer tanulmányozására volt lehetősége az óvónőknek, elméleti és gyakorlati ismereteket szereztek az eszközök használatáról, a fejlesztés lehetséges megvalósításáról.
A gyermekek ellenőrzését, megfigyelését az életkoruktól és a fejlettségi szintjüktől függően tartalmában és formájában váltogatták az óvodapedagógusok, amelyet kiterjesztettek a nevelési folyamat minden részmozzanatára, amelyet a szóbeli értékelésük (elismerés, megerősítés, dicséret, bátorítás, ösztönzés, példaként kiemelés) is végigkísért. 
	2.1.2. Személyiség- és közösségfejlesztés


A pedagógiai programban rögzített személyiség– és közösségfejlesztési feladatok megvalósítása. 

Az egyes gyermekek személyes, szociális készségeinek, képességeinek megismerése.




	Munkácsy úti Óvoda


Kiscsoport:

A gyermekek optimális személyiségfejlődése érdekében az óvodapedagógusok kiemelten figyeltek az egyéni képességek fejlesztésére, kibontakoztatására. A kiemelt figyelmet igénylő gyermekeknél az volt a cél, hogy a közösség egyenrangú tagjai legyenek, elfogadják, szeressék egymást. 

Az egyes gyermekek szociális készségeinek, képességeinek megismerése, fejlesztése fontos feladat volt, továbbra is erősítették az egymás közötti tiszteletet a gyerek felnőtt, szülő-gyerek kapcsolatrendszerében. 

Középső csoport:

A nevelési év folyamán az óvodapedagógusok játékokkal segítették az új közösség megerősítését, a baráti kapcsolatok fejlesztését. A gyerekek megtanulták egymás egyéniségét elfogadni, szívesen részt vettek a közös tevékenységekben, egyre több kölcsönös barátság alakult ki.

A családlátogatások tapasztalatai, a szülő-gyermek kapcsolat, az anamnézis információi szolgáltatnak rálátást a gyermek személyiségére, neveltetésére, szokásrendszerére, a családban jelenlévő értékekre. Kiemelt feladat volt, hogy a gyermekek biztonságban érezzék magukat a csoportban, elfogadják az ott dolgozó felnőtteket, amely a nevelési év folyamán teljes mértékben megvalósult.
A csoportban dolgozó felnőttek közössége erős, harmonikus, példaként állhat a gyermekek előtt.
Nagycsoport:

A személyiség – és közösségfejlesztési feladatok tervezése, szervezése egyénileg, személyre szabottan történik. A megvalósítását a közös programok, kirándulások, rendezvények élményszerzésével valósították meg az óvodapedagógusok. A közösségépítő, önkifejezést fejlesztő játékok segítették a csoportot abban, hogy erős, összetartó közösséget alkossanak. A napi szinten jelentkező személyiség – és közösségfejlesztés alakulását a szociometriai felmérés eredménye is mutatta. A szociális képességek megismerésére egyéni, személyes beszélgetéseket, közös játékokat kötetlen beszélgetések alkalmaztak, amely segítséget nyújtott a gyermekek harmonikus személyiségfejlesztéséhez. 

	Kossuth úti Tagóvoda


Kiscsoport:

Az óvodai szokás- és szabályrendszer kialakítása a befogadási időszaktól kezdődően folyamatos volt. A gyermekek egyéni képességeinek, szokásainak figyelembevételével határozták meg az óvodapedagógusok a közösségfejlesztési feladatokat. Játékokat, közös tevékenységeket szerveztek, melyeken keresztül hatni tudtak a gyermekekre. Szociometriai vizsgálattal a közösség alakulását elemezték, kiemelt figyelemmel kísérték a baráti kapcsolattal nem rendelkező gyermekek helyzetét. A csoportba járó magatartásproblémás gyermek viselkedése több konfliktushelyzetet okozott, amelynek megoldására közösségépítő játékokat, agresszióoldó módszereket alkalmaztak az óvodapedagógusok. A gyermekek megismerését a csoport kialakítása előtti családlátogatás, illetve a szabad játék során történő megfigyelés segítette. 

Középső csoport:

Az óvónők a napirendbe heti rendszerességgel építették be a különböző közösségépítő, kapcsolatteremtő, dramatikus játékokat. Eredménye abban mutatkozott meg, hogy a visszahúzódóbb, gátlásosabb gyermekek is aktívabban megnyilvánultak, bátrabbak lettek. Fejlődött problémamegoldó képességük, kreativitásuk, fantáziájuk. Év végére jó közösség alakult ki, tartós baráti kapcsolatokkal. 

A konfliktusok megoldásában alkalmazott szituációs játékok során a gyermekek meg tanulták kezelni azokat a helyzeteket, amikor valakivel együtt kell működniük. Kialakult konfliktus esetén bevált módszernek bizonyult a megbeszélés, közös kompromisszum keresése. A gyermekek megismerése beszélgetés, megfigyelés, közös játék keretében történt, melynek során sikerült feltárni a gyermekek személyiségének sajátosságait. 
Nagycsoport:

Az óvodapedagógusok a tervező- és nevelőmunka során a gyermekek személyiségfejlesztésénél különbözőség elfogadását, megbecsülését helyezték előtérbe.

Problémát jelentett az önálló helyzetmegoldás hiánya, mely sok esetben konfliktus forrása volt a gyermekek között. Az óvodapedagógusok az esetek megbeszélésével, megoldási javaslatokkal segítették a konfliktusok feloldását, melynek hatására a gyermekek problémamegoldó képessége, toleranciája sokat fejlődött. 
Az óvodapedagógusok a szociometriai vizsgálat elvégzésével és értékelésével feltérképezték a gyermekek csoportban elfoglalt helyét. Nagy hangsúlyt fektettek a peremre szorult gyermekek helyzetének javítására közös tevékenységekbe való bevonással, pozitív tulajdonságaik kiemelésével. Kihasználták a gyermekek játékának megfigyelését, a közös tevékenységekben a szociális képességek fejlettségét. 

	Május 1. úti Tagóvoda


Kis-középső csoport:

Az óvodapedagógusok a csoportnaplóban, a féléves nevelési tervben határozták meg a közösségfejlesztés tartalmát a csoport összetételét, a gyermekek életkorát, meglévő szokásrendjét, egyéni képességeiket figyelembe véve. A megvalósítás napi szinten, kiemelten a kötött foglalkozások keretében történt szituációs és drámajátékok, énekes és mozgásos tevékenységek által. Tudatosan figyelték, segítették a gyermekek baráti kapcsolatainak alakulását, a magányos gyermekek beintegrálását a közösségbe. 
Nagy hangsúlyt fektettek az ünnepek, rendezvények megtervezésére, megszervezésére, a közös együttlétek tartalmára, mert ezek kiemelten nagy közösségformáló események.

Az egyéni fejlesztési tervek megvalósítása az egész nap folyamán történt, attól függően, milyen területre irányult a fejlesztési terv. Az eredmények a heti reflexiókban és a féléves terv értékelésében jelentkeztek, ezekre épült a következő fejlesztés meghatározása.

Fontos feladata volt az óvodapedagógusoknak, hogy a gyerekek egyéni szokásait, igényeit megismerjék, teljesítsék. Ezek a személyes percek biztosításával, ölbeli és közös játékokkal, ismerkedős, páros, bizalom és szociális játékokkal valósultak meg. A fejlesztések egyénre szabottan, a gyerekek egyéni igényeinek figyelembe vételével sok dicsérettel, meggyőzéssel, biztatással történtek.

Nagy-középső csoport:

Az egész nevelési év során fontos feladatuknak tekintették az óvodapedagógusok az egyéni képességek kibontakoztatását. Év elején leginkább arra törekedtek, hogy a másik csoportból érkezett gyerekek minél hamarabb beilleszkedjenek a csoportba. Arra ösztönözték a gyerekeket, hogy a konfliktusaikat próbálják megoldani egymás között. A baráti kapcsolatok alakulását egész évben figyelemmel kísérték, sok kapcsolatépítő játékot játszottak velük. A társas kapcsolatokban a verbális és non verbális kommunikációt személyes példaadással, a szokások és a normarendszer kialakításával közvetítették. A folyosón, információs táblán olvashatták a szülők a gyermekek etikai kódexét, "Anyukám, Apukám ezeket Neked írta az óvó néni" megszólítással. 

A gyermekek szívesen bekapcsolódtak a tevékenységekbe, rendezvényekbe, önként és örömmel vettek részt. Az itt kapott visszajelzések elősegítették a gyermekek pozitív énképének erősödését. 

Az egyes gyermekek személyes, szociális készségeinek, képességeinek megismerése, fejlesztése sok együttjátszással, beszélgetéssel, pozitív cselekedet kiemelésével valósult meg. 

	2.1.3. Eredmények
Eredményességi mutatók az intézményben. 

A gyermekek iskolába lépésének, tanulási útjának nyomonkövetése.


	Munkácsy úti Óvoda


Kiscsoport:

A gyermekek beszédfejlődésének fontos állomása az artikulált, mondatokban történő beszéd, amely kiscsoport végére a csoport nagy részénél kialakult. A szociális, társas kapcsolatok terén a csoport 98%-nak stabilnak mondható baráti kapcsolata volt, amely kiscsoportban nagyon fontos tényező. 

A logopédus ebben a nevelési évben a kialakított rend alapján már három éves korban felmérte a gyermekek beszédét, 1 kisgyermeknél szülői konzultáció keretében végzett tanácsadást. A kiscsoportosok korúak nem vettek részt különleges versenyeken, pályázatokon. Tehetséggondozás kiscsoportban a különböző tevékenységek felkínálásával, megismertetésével valósult meg.
Középső csoport:

A közösség érdekében végzett munka területe ebben a nevelési évben kiugró eredményként jelentkezett a csoportban. Nagy hangsúlyt kapott a közösségért és a társakért végzett munka fontossága, amely egész évben jellemezte ezt a területet. 

A Szakértői vélemény szerinti BTMN- es fejlesztésben 1 fő részesült a fejlesztési javaslatok alapján, de az előrehaladás csekély mértékű volt. A következő nevelési év feladata a további fejlesztés.
A középső csoportosok a Biztonságos óvoda projektben vettek részt, rendszeresen színházba látogattak, könyvtári foglalkozáson, élményszerző sétáikon feltérképezték a várost. Csoportkiránduláson a szarvasi Arborétumban jártak, ahol közös élményeket szerezhettek.

Nagycsoport:

Ebben a nevelési évben 18 tanköteles gyermekből 15 fő kezdi szeptemberben az iskolát. Az év kiemelt feladata volt a tanuláshoz szükséges kompetenciák megfelelő szintre fejlesztése, nyitott, az őket körülvevő természeti- és társadalmi környezet iránt érdeklődő gyermekek nevelése. 

A csoport eredményessége kiemelkedő a vizuális kultúra területén. Az évek során elsajátított technikák összességét önállóan, alkotás szintjén tudták már használni a gyermekek.
A Szolnoki Rendőr Főkapitányság által meghirdetett „Biztonságos közlekedés” címmel megrendezett rajzpályázaton 6 gyermek vett részt, a VI. Tiszavirág Természetismereti vetélkedőn 6 fős csapattal képviselték a Munkácsy úti Óvodát. 

Logopédiai fejlesztésben, ebben az évben 6 gyermek részesült, év végére 2 fő tünetmentes lett. A „Csiri-biri” bérletsorozat keretén belül 4 előadáson vettek részt a nagycsoportosok, rendszeresen látogatták a Gyermekkönyvtárat, Meséldében, interaktív programokon vettek részt. 

A gyermekek iskolába lépésének megkönnyítése, nyomon követése fontos feladat volt, így a nevelési év végén az iskolával közösen szervezett „Fecske táborban” vettek részt az iskolát kezdő gyermekek. 

	Kossuth úti Tagóvoda


Kiscsoport:

A csoportban eredményként értékelhető, hogy a gyermekek keresik egymás társaságát, elfogadják a különleges bánásmódot igénylő társaikat, együtt játszanak, szükség szerint segítik egymást. Sok baráti kapcsolat alakult ki, erősödött a már meglévő barátság. A nevelési év végére érdeklődőkké váltak a felajánlott tevékenységek iránt, különösen kedvelt volt a barkácsolás, festés, gyurmázás, a bábozás, mesehallgatás. 
Középső csoport:

A gyermekek tevékenységhez való hozzáállása pozitívan alakult, érdeklődővé, aktívvá, nyitottá váltak az újra.  Eredményesen alakultak a társas kapcsolatok. Az óvodapedagógusok a családdal együttműködve a gyermekeket egymás elfogadására, az egyéni sajátosságok tiszteletben tartására nevelték, biztosítva számukra a nyugodt érzelmi biztonságot, az elfogadó légkört.  
Nagycsoport:

A következő nevelési évben a 20 fős létszámból 19 gyermek kezdi meg az iskolát. A nevelési év folyamán három SNI-s gyermek sikeresen integrálódott a csoport közösségéhez, melyhez a fejlesztő szakemberek munkája nagyban hozzájárult. A csoportban stabil, tartós barátságok születtek, amelyekre alapozva sikeres tevékenységeket valósítottak meg az óvónők.

Az egészséges életmód szokásai szilárdak, megbízhatóak lettek. A sok fiú ellenére, a vizualitást sikerült pozitív tevékenységnek elfogadtatni, bátran megvalósították ötleteiket. 
A nagycsoportosok számára az óvoda és az iskola együttműködésével iskolai nyílt napon vehettek részt az érdeklődő gyermekek szüleikkel együtt. Itt lehetőség nyílt bepillantani az iskolai mindennapokba, felfedezni a leendő új környezetet.
Az iskolába lépés megkönnyítésére ismét megszervezésre került a „Fecske tábor”. Az óvoda kezdeményezésére, az elsős tanítók közreműködésével, a zökkenőmentes óvoda-iskola átmenetet segítő játékos tevékenységeken ismerkedhettek a gyermekek a leendő osztálytársaikkal, tanítóikkal, az iskolával.

A következő nevelési évben a mostani nagycsoportosokat már elsősként látogatják meg az óvodapedagógusok, ahol megfigyelhetik, ki hogyan illeszkedett be, hogy halad az iskolai munkában. 
	Május 1. úti Tagóvoda


Kis-középső csoport:

Az óvodapedagógusok sikernek érezték, hogy minden gyermek a maga tempójában beszokott az óvodába, elsajátították a szokásokat, jól érezték magukat a csoportban. Megismerték egymást, ami annak is köszönhető, hogy sok ismerkedős játékot játszottak a napi tevékenységekbe ágyazva. A nevelési év végére kialakultak a baráti kapcsolatok, a gyermekek életkorából adódóan a szabad játék tartalmasabbá tétele miatt időnként szükség volt a felnőttek iránymutatására.

A gyerekek megismerték és megszerették a csoportban dolgozó felnőtteket, elfogadták a kéréseiket bizalommal fordultak hozzájuk, ha problémájuk volt.

Az esetleges személyi és környezeti változásokat is hamar elfogadták.

A nevelési év végére minden gyermek tevőlegesen is részt vett a napi tevékenységekben, motiválhatóságuk pozitív irányba mozdult el.

A fejlesztéseknek és az értő, beszélő környezetnek köszönhetően csoportban lévő két beszéd fogyatékos gyermek beszéde egyre érthetőbb lett, már a gyerekekkel is tudtak kommunikálni.

A nevelési év végére az SNS-is gyermek is be tudott kapcsolódni a közös tevékenységekbe, a saját fejlettségi szintjének megfelelően próbált együtt játszani a gyerekekkel.

A gyermekek életkorából és egyéni képességeiből adódóan egy rajzpályázatba kapcsolódtak be, két kislány rajzát küldték el elbírálásra.

Logopédiai fejlesztésben két gyermek részesült a csoportban, vélhető beszédfogyatékosság miatt. A későbbiekben ezt a két gyermeket az óvodapedagógusok vizsgálatra terjesztették fel a Pedagógiai Szakszolgálathoz, amely a nyár folyamán SNI-s státuszt állapított meg náluk.
Szakértői vélemény szerint az SNI-s gyermek többségi prevenciós foglalkoztatása, fejlesztése heti 7 órában, tervezett módszerekkel, eszközökkel, a konkrét fejlesztési terület meghatározásával történt.

Nagy-középső csoport:
A következő tanévben 12 tanköteles korú gyermekből 12 gyermek kezdi meg tanulmányait az általános iskola 1. osztályában. Ezek a gyerekek jól motiválhatóak, ki-ki a maga módján éretté vált az iskolai életre. Nyitottak, érdeklődőek, jó magaviseletűek voltak. A logopédiai foglalkozásoknak köszönhetően, a gyermekek beszéd minősége sokat javult a csoportban.  A szociális kapcsolatok alakulása szép eredményt mutatott, különösen a kölcsönös választások mutattak igen magas arányt.
A nevelési év végére képessé váltak együtt tevékenykedni, segíteni egymásnak, a helyes viselkedés igényükké vált. Az óvónők megfelelő óvodai szocializációval segítették a gyermekeket a majdani iskolai tanulás folyamatában. Alapozó nevelésükkel elősegítették az óvodából–iskolába való átmenetet, a sikeres iskolakezdést.
A nagycsoportosokkal és az erre igényt mutató középső csoportos gyermekekkel (5-6 fő), ebben az évben is rendszeresen vettek részt rajzpályázatokon, általában igen szép eredményekkel. 
Tiszavirág Környezeti Vetélkedőn az alapos felkészítés eredményeként szép sikert értek el és sok pozitív élménnyel gazdagodtak a gyerekek.

Logopédiai fejlesztésben 6 kisgyermek részesült, az év végére sokat javult a hangzó képzésük, amelyek már az élő beszédbe is beépültek.

A nevelési évben 1 fő SNI-s státuszt kapott, a speciális szakemberek a szakértői vélemény alapján végezték a fejlesztését. 

A gyermekek iskolába lépésének, tanulási útjának nyomon követését az óvodapedagógusok fontosnak tartották, ezért részt vettek a leendő első osztályos gyermekek szülői értekezletén, erősítve ezzel az óvodából-iskolába történő átmenet gördülékenységét. A „Fecske táborban”, ebben az évben is sok programmal, élménnyel gazdagodtak a gyerekek, a tanító nénik és az osztálytársak megismerésével megkönnyítették az iskolába lépésüket.  
	2.1.4. Belső kapcsolatok, együttműködés
Pedagógus szakmai közösségek működése az intézményben, fő tevékenységeik.

Belső tudásmegosztás intézményi gyakorlata.

Az információáramlás intézményi gyakorlata.

Kiscsoport:

A csoportban dolgozó óvodapedagógusok a Belső Önértékelési Csoportban és a „Mozdulj!” Munkaközösségben végeztek munkát ebben az évben, az anamnézis kérdőív aktualizálása, a gyermekek egyéni fejlődését mutató eredmények százalékos formában történő kidolgozásában vállaltak feladatokat.
Az óvodapedagógusok közötti kommunikációra, összedolgozásra egész évben jellemző volt, hogy segítették egymás munkáját csoporton belül és óvoda szinten is. Az óvodai és csoport szintű gyors információáramlást segítette a nyomtatott, szóbeli és e-mail formájú kommunikáció.
Középső csoport:
Az óvodában működő munkaközösségi feladatok ellátásában mindkét óvodapedagógus tevékenyen részt vett. 

A Bóbita Munkaközösség feladata ebben a nevelési évben a Sindelar mérési, értékelési rendszer egységesítése volt, illetve az Adventi innováció szervezése, összefogása, mint állandó feladat szintén megvalósult. Az óvodák közötti jó együttműködésnek köszönhetően a szervezési feladatok összehangolása, a forgatókönyv megírása, az egymás közötti pontos feladat meghatározása jól működött.
A rendszeres (csütörtöki napokra tervezett) óvónői megbeszélések segítették az aktuális feladatok és szakmai munkával kapcsolatos kérdéskörök konkretizálását. 
Nagycsoport:
A „Mozdulj!” Munkaközösség feladata volt ebben a nevelési évben a „Mozgáskotta” program megismertetése, bemutató foglalkozások, tapasztalatcsere szervezése, amelyben fontos szerepet vállaltak a csoportban dolgozó óvodapedagógusok. Az óvodákban működő három munkaközösségek munkájához szükséges az óvodapedagógusok aktív munkája, akik tapasztalataikkal, ötleteikkel a kapott feladatok megoldásával segítették az év folyamán a szakmai munka fejlődését.
A belső tudásmegosztás intézményünkben leginkább a bemutató foglalkozások utáni megbeszéléseken, a csütörtöki megbeszéléseken, valamint személyes beszélgetések alkalmával valósult meg, melyek eredményesnek bizonyultak. Az online kapcsolattartás jól működött az óvodák között, projekteket, ötleteket osztottak meg egymás között. Az információ átadásának bevált formája az e-mail-ben történő értesítés. Pontos, gyors, visszakereshető. 
	Kossuth úti Tagóvoda


Kiscsoport:

Az óvodapedagógusok részt vettek a Játékvár Munkaközösség munkájában, az anamnézis és a fejlődés mutatói átdolgozásában, és a „Mozdulj” Munkaközösség által szervezett „Mozgáskotta” módszer bemutató foglalkozáson.

Középső csoport:

Az óvodapedagógusok mindhárom munkaközösség feladatainak megvalósításában részt vettek. A „Mozdulj” Munkaközösség által szervezett belső hospitálás keretein belül bemutatót tartottak az újként bevezetett „Mozgáskotta” módszerről.

Nagycsoport:

A Játékvár Munkaközösség vezetője – aki a nagycsoport egyik óvodapedagógusa - fogta össze az anamnézis és a fejlődés mutatói tartalmának átdolgozását, az anamnézis végleges formába öntését. A „Gyermek fejlődésének mutatói” dokumentumot is átvizsgálták és létrehoztak egy százalékos értékelő táblát.
A belső tudásmegosztás további bővítése, intézményi szintű rendszerének kialakítása a következő nevelési év fontos feladata.  Az óvodapedagógusok az információáramlással elégedettek, mely szóban, telefonon, e-mailen, elektronikus úton történik. 

	Május 1. úti Tagóvoda


Kis-középső csoport:
A csoportban dolgozó óvodapedagógusok részt vettek az intézmény munkaközösségeinek munkájában. A „Mozdulj” Munkaközösség által szervezett bemutató foglalkozásokon hasznos gyakorlati tapasztalatokat szereztek a program módszereiről, gyakorlati megvalósításáról.

A Játékvár Munkaközösség által indított együtt gondolkodásban is részt vettek az óvónők, a jelenleg használt anamnézis tartalmi elemeinek áttekintése révén. Kellő információk, segédanyagok segítették a közös munkát, amelyben mindenkinek lehetősége volt a véleménynyilvánításra, az egyéni ötletek, javaslatok megfogalmazására. 

A belső tudásmegosztásra nyitottak voltak az óvónők, igényelték a tanulásnak ezt a formáját. Az információáramlás formái közül az e-mailen történő értesítéseket tartották hatékonyabbnak.

Nagy-középső csoport: 

Az óvodapedagógusok az intézmény mindhárom munkaközösségében aktív munkát végeztek, főleg a gyermekek vízhez szoktatásában, és az óvodákban használt dokumentumok felülvizsgálatában vettek részt.
Igényük volt a belső tudásmegosztásra, a későbbiekben szívesen vennének részt nevelési értekezlet keretében történő továbbképzésben, szakmai tapasztalatcserékben is.

Az információáramlás tervszerű és folyamatos volt a vezetők, óvodapedagógusok, nevelőmunkát segítők között. Jól működött az e-mailben történt tájékoztatás.

	2.1.5. Az intézmény külső kapcsolatai

Az intézmény legfontosabb partnerei.

Az egyes partneri kapcsolatok tartalma.

A partnerek tájékoztatása az intézmény eredményeiről.



	Munkácsy úti Óvoda


Kiscsoport: 

A szülőkkel, mint az óvoda közvetlen partnereivel a legfontosabb és leggyakoribb a személyes kapcsolattartás, a napi beszélgetés, tájékoztatás volt, amely eredményesen működött a nevelési év folyamán. Online szülői zárt csoport is működött a kapcsolattartás megerősítésére, aminek szabályai írásban rögzítésre kerültek. A Szülői Munkaközösség tagjaival az együttműködés gördülékeny volt a nevelési év időtartama alatt. 
Az intézmény eredményeiről, tevékenységeiről a helyi újság, média adott tájékoztatást a városban élők felé. Ebben a nevelési évben a „Vár-lak” porontyváró programról készített újságcikkben fogalmazták meg az óvodapedagógusok a rendezvény értékét, hozadékát, amely a helyi újságban és a város honlapján is megjelent. 
Középső csoport:

Ebben a nevelési évben a szülők tájékoztatása főként szóban történt, de lehetőséget nyílt a telefonon és interneten keresztüli kapcsolattartásra. Szülői értekezleten lefektették azokat a szabályokat, melyek a személyiség jogok védelme érdekében szükségesek.

A szakszolgálat segítségét a megfelelő formanyomtatvány kitöltésével, a szülőkkel történő konzultáció után kérték az óvónők egy gyermek esetében, ez a vizsgálat még jelenleg folyamatban van.
Az SZMSZ-ben megfogalmazottak szerint a faliújságra az óvodapedagógusok által fontosnak tartott információ kerültek. Szülői értekezleteken, belső zárt facebook csoport üzenő falán tájékoztatták a szülőket, mint közvetlen partnereket az elért eredményekről, közös élményekről.

Nagycsoport:

A kapcsolattartásra, a szülők tájékoztatására jellemző volt a faliújságon, információs táblán, zárt facebook csoportban átadott információ. A fontos eseményekről (szülői értekezletek, ünnepek, rendezvények) egyénileg, szóban és írásban értesítették a szülőket. 

A helyi általános iskolával leginkább személyesen, vagy telefonon történt a kapcsolattartás. 

Gyermekjóléti és Szociális Szolgáltató Központtal telefonos egyeztetés volt a jellemző, illetve szakmaközi megbeszélésekről, esetkonferenciákról minden alkalommal írásbeli értesítés érkezett az intézménybe.  Kisebb probléma esetén, telefonon, szóban, súlyosabb esetben írásban, az erre a célra kialakított jelzőlapon lehetett az ott dolgozó szakemberekhez fordulni. 

Martfű Városi Művelődési Központ és Könyvtárral jellemzően telefonos egyeztetés folyt, illetve jól működött az e-mail-ben való értesítés is. A könyvtárban, múzeumpedagógiai foglalkozáson egy-egy témához kapcsolódóan érdekes, gyermekközpontú tevékenységeken vehettek részt a gyermekek. 
Martfű Közéleti Magazin, és Városi Televízióval jellemzően telefonon, illetve e-mail formájában történik a kapcsolattartás. 

Kiscsoport:

Az óvodapedagógusok a szülőkkel elsősorban a személyes beszélgetés, szülői értekezlet, egyéni tájékoztatás keretében tartják a kapcsolatot, de lehetőséget adtak az internetes elérhetőségre is.

Az óvónők egymás között rendszeresen alkalmazták a szakmai tartalmú cikkek, linkek megosztását. A szakszolgálattal és a további partnerekkel gyakori az e-mailen történő kommunikáció. A Gyermekjóléti és Szociális Szolgáltató Központ által kezdeményezett esetmegbeszéléseken, konferencián rendszeres volt az óvodapedagógusok részvétele.
Középső csoport:

A szülőkkel az információáramlás napi kapcsolattartás, egyéni beszélgetés, szülői értekezlet, esetenként családlátogatás formájában történt. A szülők a fontos eseményekről a faliújságon vagy külön írásbeli értesítésben kaptak tájékoztatást. 
A Gyermekjóléti és Szociális Szolgáltató Központ az alap vagy egyéb ellátásba vett gyermekekről rendszeresen kért írásbeli tájékoztatására az óvodapedagógusok a megadott határidőn belül reflektáltak. Gyakori problémaként jelentkezett a különélő szülők jogainak, a gyermekekkel való kapcsolattartásának értelmezése, a házirend és az SZMSZ erre vonatkozó részének pontos, jogszerű alkalmazása.

Nagycsoport:

A szülőket szóban értesítették a befogadás tapasztalatairól, hogy a más csoportból, más intézményből érkező gyermekeknek milyen módszerekkel, eljárásokkal segítették a beilleszkedést. A napi kapcsolattartás a felmerülő problémák megoldására az aktuális szervezési feladatok megbeszélésére adott alkalmat. A nyílt napok betekintést adtak az óvoda mindennapjaiba, majd közös beszélgetésen véleményt formálhattak a szülők a látottakról. 

A kollégák szóban cseréltek információt a gyermekek fejlődéséről, napi történésekről, gyermekvédelmi kérdésekről, írásban a közös, innovációs ünnepek forgatókönyveit osztották meg egymással. 
Az iskolával történő kapcsolattartásra jellemző volt a közös nyílt nap szervezése az iskolába induló gyerekek megismerése érdekében. Egyeztettek az iskola vezetőjével a Fecske-tábor időpontjáról és programjáról.
A Gyermekjóléti és Szociális Szolgáltató Központtal esetmegbeszéléseken, esetkonferenciákon, szakmaközi megbeszéléseken tartották a kapcsolatot az óvónők, melynek témája a család szociális, életvezetési problémái voltak. 

Az óvónők a gyógypedagógusokkal, logopédussal szóbeli kommunikációt folytattak a szakvélemény szerint fejlesztett gyermekekről.
A Védőnői Szolgálattal, a gyermekorvossal szükség szerint személyesen vagy telefonon történt a kapcsolattartás. 
Martfű Városi Művelődési Központ és Könyvtárban rendszeresen színházlátogatáson, könyvtári és múzeumpedagógiai foglalkozáson vettek részt a gyermekek.
A helyi újságban több alkalommal az óvodapedagógusok által írt cikkek jelentek meg az óvodai rendezvényekről.

	Május 1. úti Tagóvoda


Kis-középső csoport:

Az óvodapedagógusok a szülőket több síkon tájékoztatták az információkról és az eredményeikről, szülői értekezleteken, üzenő falra való kiírásokon, napi személyes beszélgetéseken, egyéni tájékoztatókon, szükség esetén levél formájában, esetenként telefonon. A Szülői Munkaközösség tagjaival napi kapcsolatban voltak, rendezvények előtt rövid megbeszélés formájában tájékoztatták őket a feladatokról, az együttműködés tartalmáról.

A Családsegítő Szolgálattal szükség szerint telefonon, személyesen és levél formájában tartották a kapcsolatot. 

A Védőnői Szolgálat munkatársaival személyesen és e-mailben is cseréltek információkat.

A kollégákkal személyesen, telefonon és e-mailben tartották a kapcsolatot az óvónők.

A gyermekekről, az óvodai eseményekről készült fényképeket, videó felvételeket szülői értekezleteken mutatták be az óvodapedagógusok. A csoport eredményeiről, rendezvényeik sikerességéről a Martfű Közéleti Magazinban és a martfűi TV-ben is tájékoztatták a partnereiket.
Nagy-középső csoport:
Az óvodapedagógusok a szülőket bevonták az óvodai élet mindennapjaiba, a szervezeti kultúra fejlesztésének megvalósításába. Szülői értekezleteken, SZMK megbeszéléseken adtak tájékoztatást, az aktuális információkról. Papíralapon, a csoport információs tábláján, és digitálisan a Csiga csoport facebook zártcsoportban tették közzé a legfontosabb közléseket.

A József Attila Általános Iskolával együttműködő volt a kapcsolatuk, nyílt napokon, szülői értekezleteken vettek részt, megismerték egymás programjait. 

A Martfű Városi Művelődési Központ és Könyvtár rendezvényeibe is aktívan bekapcsolódtak.
Az SNI-s gyermek fejlesztését végző szakemberekkel szakmai kapcsolatot alakítottak ki.

A Védőnői Szolgálat munkatársaival személyesen és e-mail-ben cseréltek információkat. 
	2.1.6. A Kormány és az Oktatási Miniszter által kiadott az Óvodai nevelés országos alapprogramban megfogalmazott elvárásoknak és a Pedagógia Programban megfogalmazott céloknak való megfelelés

Az óvodai nevelés országos alapprogram céljai a Pedagógiai Programban.




	Munkácsy úti Óvoda


Kiscsoport:

Az óvodai tevékenységek tervezése, az útmutatások követése megfelel a Pedagógiai Programban és az ONAP-ban megfogalmazott elvárásoknak.

A gyermekvédelmi feladatok ellátásában ebben a nevelési évben fokozott feladatként jelentkezett a külön élő szülők gyermekkel kapcsolatos státuszának, jogainak értelmezése. A házirend és az SZMSZ pontos ismerete nyújtott konkrét útmutatást az intézkedésekről, de így is nehéz volt értelmezni a kapcsolattartásról szóló bírósági dokumentumokat.
Középső csoport: 

A Pedagógiai Programban meghatározott napirend és szokásrendszer kialakításával sikerült kialakítani a gyermekek egészséges életvitelét, folyamatosan fenntartani motiváltságukat. 
A Védőnői Szolgálattal és a GYSZSZK munkatársával való folyamatos kapcsolattartás, esetmegbeszélések ellenére is végig problémát okozott egy gyermek esetében a sorozatos fejtetvesség. A gyermek érdekében a szakemberekkel telefonos napi kapcsolattartásban voltak az óvodapedagógusok, amely a nyár folyamán is végig jellemző volt.
A kiemelt figyelmet igénylő gyermekek integrált nevelésével kapcsolatos feladatot jelentett, hogy ebben az évben egy kisfiú kapott logopédiai fejlesztést, melyet az óvodapedagógusok rendszeres egyéni fejlesztésekkel egészítettek ki. A gyermeket pedagógiai szakszolgálati vizsgálatra javasolták az óvodapedagógusok, ahol BTMN-s státuszt állapítottak meg a szakemberek.
Nagycsoport:

Az adott nevelési év tervezésénél, szervezésénél, megvalósításánál az óvodapedagógusok pontosan követték a Pedagógiai Programban, valamint a mellékleteiben megfogalmazott útmutatókat, szabályokat. A dokumentációkat a határidőknek megfelelően végezték a megadott formában. 

Magatartási problémával küzdő gyermekek esetében többször is konzultációt kezdeményeztek a szülőkkel, ahol fejlesztési javaslatokat fogalmaztak meg a probléma megoldása érdekében.
	Kossuth úti Tagóvoda


Kiscsoport:

Az óvodai tevékenységek megszervezése teljes mértékben, a Pedagógiai Programban és mellékleteiben megfogalmazott útmutatások alapján valósult meg. 
A Gyermekjóléti és Szociális Szolgáltató Központtal és a védőnővel ebben a nevelési évben szoros együttműködésre volt szükség, mivel 1 gyermek esetében védelembevétel, családból való kiemelés problémája merült fel, de ez a gyermek időközben másik óvodába iratkozott.
Szeptembertől 1 SNI-s gyermek, januártól 1 BTMN-s gyermek, áprilisban 1 BTMN-s gyermek egyéni fejlesztése kezdődött meg. Májusban egy gyermek mozgásfogyatékos státuszt kapott, a szakértői vélemény alapján fejlesztése a következő nevelési évben kezdődik meg.

A kiemelt figyelmet igénylő gyermekek integrált nevelésében a fejlesztést végző szakemberekkel jó kapcsolatot alakítottak ki az óvónők, rendszeresen megbeszélték a tapasztalatokat. A gyermekek fejlesztéséhez segítséget nyújtottak, egyéni fejlesztési naplóban rögzítették a javasolt tevékenységeket.

Középső csoport:

A Pedagógiai Programban és mellékleteiben megfogalmazott útmutatások szerint történt a nevelőmunka.
2 gyermek esetében fordult elő, hogy fel kellett venni a kapcsolatot a Gyermekjóléti és Szociális Szolgáltató Központ munkatársaival. Az egyik esetben a hosszan tartó óvodai hiányzás miatt, a másikban pedig a különélő szülők problémája miatt éltek jelzéssel a szolgálat felé. 
Nagycsoport:

Az Alapprogram és a Pedagógiai Program irányelveinek betartása áthatotta a gyermekek személyiségfejlesztését.

Az óvónők több, nagy figyelmet és folyamatos gondozást igénylő esetet kísértek figyelemmel, veszélyeztetett gyermekként 1 főt tartottak nyilván. Folyamatos szülői kontroll vált szükségessé, és napi szintű telefonos kapcsolatot tartottak fenn a Gyermekjóléti és Szociális Szolgáltató Központ esetmenedzserével.

Egész nevelési évben figyelemmel kísérték 1 kisfiú fejlődését, óvodáztatását, családi kríziseiket. Tapasztalataikat több alkalommal jelezték az esetmenedzsernek, aki a családot gondozásba vette.  
Az óvodában napi rendszerességgel fordultak meg a fejlesztő szakemberek, 3 SNI-s gyermek fejlesztése érdekében. Véleményüket, javaslataikat figyelembe vették az óvodapedagógusok az „Egyéni fejlesztési napló” kitöltésekor, a fejlesztési feladatok megtervezésekor, megvalósításakor.

Kis-középső csoport:

Az óvodapedagógusok a gyermekvédelmi feladatok ellátása keretében figyelemmel kísérték a családok helyzetét, olyan bizalomra épülő kapcsolatot alakítottak ki a szülőkkel, ami lehetőséget ad a problémák feltárására, megbeszélésére.

A csoportban 1 gyermek apai kapcsolattartási problémák miatt alapellátásban van a Családsegítő Szolgálatnál. Ezzel a problémával kapcsolatban többféle intézkedésre volt szükség a nevelési év során.

A kiemelt figyelmet igénylő gyermekek integrált nevelésében a fejlesztést végző szakemberekkel (logopédus, fejlesztő pedagógus) minden foglalkozás után néhány szóban megbeszélték, hogy az érintett gyermek hogyan és milyen módon működött együtt a foglalkozáson. A megbeszélt tapasztalatokat beépítették a fejlesztési terveikbe, amit az Óvodatükörben és az Egészségügyi és Pedagógiai Célú Habilitációs, Rehabilitációs Ellátás, Egyéni Fejlődési Lapjában rögzítettek.

Nagy-középső csoport:

A csoportban, a Pedagógiai Programban és mellékleteiben megfogalmazott útmutatások követése megvalósult az óvodai tevékenységek megszervezése során.  

A gyermekvédelmi feladatok ellátásában nem volt intézkedést igénylő eset. 

A személyes adatokban történő változásokat az óvónők figyelemmel kísérték, szükség esetén felhívták a szülők figyelmét a szükséges dokumentum bemutatására.

2018. márciustól egy gyermek SNI státuszba került. A szakvéleményben leírt fejlesztéseket végző szakemberekkel megbeszélték a gyermekkel kapcsolatos észrevételeket, eredményeket, az eredménytelenségek okait közösen keresték.

	2.1.7. Önértékelési rendszer az óvodákban –a Belső Önértékelési Csoport munkája


A 20/2012. (VIII. 31.) EMMI rendelet alapján az intézmények a pedagógiai-szakmai ellenőrzés részeként kötelesek a törvényességi előírásoknak megfelelő módon működtetni az intézményi önértékelés rendszerét. Ehhez a munkához az Oktatási Hivatal az óvodák számára is, ismét módosította az útmutatót, amely 2017. 01. 01-én lépett életbe.

Az önértékelési rendszer a pedagógusok a vezetők és az intézmény belső ellenőrzését jelenti a központi standardoknak megfelelő intézményi elvárások, értékelési eljárások, módszerek és eszközök segítségével. Az intézményi önértékelés célja, a pedagógusok, vezetők és az intézmény kiemelkedő és fejleszthető területeinek feltárása, önfejlesztési és intézkedési terv alapján a minőségi munkavégzés erősítése, az intézmény hatékony, magas szintű működtetése.

A nevelési év során elvégzett feladataink:

· Elkészítettük a nevelési évre vonatkozó Önértékelési Munkatervet, amelyben a vezetők önértékelését és a minden évben vizsgálandó területek vizsgálatát terveztük meg.

· A belső ellenőrzésekhez eddig használt szempontsort a használhatóság szemszögéből vizsgáltuk felül és arra a következtetésre jutottunk, hogy egy konkrétabb, jobban átlátható, a kompetencia területekre irányuló Ellenőrzési Lap kidolgozása, alkalmazása szükséges. A tapasztalataink azt mutatják, hogy mind a vezetők, mind az óvodapedagógusok sokkal hasznosabbnak, alkalmazhatóbbnak tartják, a számszerűsített értékelés konkrétabban mutatja a kiemelkedő és fejlesztendő területeket.

· Felülvizsgáltuk az éves tervben megjelölt feladatainkat a vezetők önértékelésére vonatkozóan és úgy döntöttünk, hogy az intézményben folyó két kolléganő minősítési eljárása és az intézmény felújításával együtt járó szervezési feladatok mellett túlzott terhet jelentett volna párhuzamosan megkezdeni a vezetők önértékelését, ezért azt a következő nevelési év elején fogjuk megvalósítani. 

· Az éves munkatervben meghatározott intézményi önértékelés területeit a tervnek megfelelően vizsgáltuk, kiemelt figyelmet fordítottunk a gyermekek szociális hátrányainak enyhítésére, elsősorban a hiányosságok feltárására, kezelésére. A Játékvár Munkaközösséggel együttműködve, a jelenleg használt Óvodai anamnézis felülvizsgálatát végeztük el. A hátrányok enyhítésében fontos szerepet játszik a gyermekek fejlesztése, a mérések adatainak rögzítése. A mérőlapok felülvizsgálata is megkezdődött ebben a nevelési évben.

· A vizsgált területek eredményeit az intézményvezető az éves beszámolóban rögzíti.
· A nevelési év során, mivel nem volt tanfelügyeleti ellenőrzésünk, ezért nem kellett lefolytatni senkinél az önértékelési folyamatot, így a tervezett vezetői ellenőrzések során a kompetencia területekre irányuló Ellenőrzési Lapok használhatóságát mértük fel. Tapasztalatok azt mutatják, hogy ez a pontozásos módszeren alapuló értékelés jól követhető a vezetők és az óvodapedagógusok számára egyaránt, reálisan meghatározhatóak a kiemelkedő és fejlesztendő területek. 
	2.2.  A következő nevelési év kiemelt feladatai: 


· A törvényi szabályozóknak megfelelő, biztonságos, magas szakmai színvonalú intézményműködés megvalósítása.

· A megváltozott Óvodai nevelés országos alapprogramjának figyelembevételével a pedagógiai programunk vonatkozó elemeinek módosítása. 

· A pedagógiai programunkban meghatározott cél- és feladatrendszer gyakorlati megvalósítása, működtetése.

· „A nevelés a művészetek eszközeivel” nevelési gyakorlat egyes elemeinek beillesztése a csoportok napi tevékenységeibe, működésének vizsgálata a „Játékvár – Vár a játék” nevelési gyakorlat keretein belül. 
· A gyermeki mérési eredmények elektronikus nyilvántartásának kidolgozása.

· A csoportnapló aktualizálása a módosított pedagógiai program és az intézményi és pedagógus ellenőrzés követelményeinek megfelelően.

· Az óvodapedagógusok ellenőrzése a belső ellenőrzési terv alapján.

· A beiskolázási tervnek megfelelően a pedagógusok továbbképzési lehetőségeinek biztosítása.
· Az óvoda-bölcsőde fejlesztési pályázat menetének napi szintű figyelése, ütemterv készítése, aktuális szervezési feladatok lebonyolítása.
· A 2018/2019 nevelési évre vonatkozó munkaterv elkészítése.

· A Kossuth úti Tagóvoda tagóvoda-vezetőjének és a Kossuth úti Tagóvoda intézményi önértékelésének megvalósítása.

· 3 fő óvodapedagógus önértékelésének megvalósítása.

· Minősítési eljárásban résztvevő pedagógusok segítése, tevékenységeik látogatása, részükre tanácsadás nyújtása.
	2.3. A bölcsőde szakmai munkája


A bölcsődei élet megszervezése a gyermekvédelmi törvény, valamint a 6/2016.(III.24.) EMMI rendelet által meghatározott új Bölcsődei Alapprogram alapján történik. Ezek a jogszabályok határozzák meg a bölcsőde működésének személyi és tárgyi feltételeit.
Az előírt követelményeknek megfelelően elkészítettük a helyi sajátosságokat figyelembe vevő Szakmai Programunkat, melyet a 2017-es évben is módosítani kellett az alapprogram alapján. Ebben preferált helyet kap a szülőkkel való kapcsolattartás és a gyermeki játéktevékenység fejlődésének az elősegítése (nagymozgások, finommotorika stb.)

· Bölcsődénk feladata a 3 éven aluli gyermekek napközbeni ellátása, gondozása, testi- szellemi fejlődését elősegítő nevelése. 

Célja mindazon családok igényeinek kielégítése, akiknek szükségük van arra, hogy napközben mások gondoskodjanak gyermekeikről.

A gyermekek bölcsődei felvétele az intézmény felvételi szabályzata alapján történik.

Az ellátásban részesülő gyermekek a KENYSZI rendszerben rögzítésre kerülnek, és napi jelentési kötelezettsége van az intézménynek az ellátottakról. Ez alapján részesülünk állami normatív támogatásban.

· A játék a gyermekek mindennapi tevékenységéhez tartozik. 

Ezért nagyon fontos a megfelelő minőségű és mennyiségű játék. Anyagi lehetőségeink szűkösek, de a 2017/18 nevelési évben, pénzbeli támogatást kaptunk, intézményünk alapítványától (Portyázó Porontyok). Ebből az összegből tudtunk vásárolni a csoportokba szükséges játékokat a gyermekek számára. A csoportszobai játékok „fogyóeszközök”. Ezek pótlására a szülői munkaközösség is besegít évente kisebb összeggel.

· A szülőkkel való jó kapcsolattartás érdekében tájékoztató szülői értekezletet szerveztünk, melyen teljes körű tájékoztatást adtunk a bölcsődei életről. A bölcsődei élet megkezdése előtt, családlátogatást végeztünk. Otthonukban látogattuk meg a gyermekeket, elősegítve a bölcsődei életbe való beilleszkedésüket.
· Bölcsődénkben általánossá vált a fokozatos anyás beszoktatás, amely lehetővé tette a gyermekek számára, hogy az idegen környezettel, a biztonságot jelentő édesanya segítségével ismerkedjenek meg. A kisgyermeknevelőknek pedig ez által lehetősége nyílt arra, hogy megfigyelje a gyermek egyéni szokásait, fejlettségi szintjét. A beszoktatás előtti családlátogatás, és a szülői értekezlet szintén segítette a bölcsőde - szülő között kialakuló közvetlen kapcsolatot, és a gyermek személyre szabott nevelését. 

· A kisgyermeknevelők naponta tájékoztatják, a szülőket a gyermekükkel kapcsolatos eseményekről. Szükség esetén pedig szívesen adnak tanácsot nevelési, gondozási problémák megoldásához. Célunk, hogy erősítsük a szülők és gyermekek kompetenciáját.
· Családi délutánokat szerveztünk decemberben és gyermeknapkor. 2017. decemberében közös Mikulás várást, 2018. júniusában közös gyermeknapot szerveztünk a gyermekeknek és szüleiknek. A „családos” összejövetelek az érzelmi kötődést, a kiegyensúlyozottságot erősítik.

· Bevontuk a szülőket az alapítványi bál szervezésébe, lebonyolításába. Részt vettek a bölcsőde udvarának, kertjének szépítésében.

· „Bölcsődekóstolgató” – néven nyílt napokat szerveztünk, melyen a GYES- en, GYED- en levő anyukák, gyermekeikkel együtt ismerkedhettek a bölcsődében folyó nevelő-gondozó munkával. A 2018-as nevelési évben április 24, 25-én tartottuk, melyre 23 édesanya jött el gyermekével. A jelzések alapján minden anyuka szeretné majd beíratni gyermekét a következő évre.

· Intézményünkben SZMK, és Érdekképviseleti Fórum működik. Jelen nevelési évben, egy szülő sem élt panaszjoggal az intézmény vezetősége felé.


· Az SZMK segíti a kapcsolattartást a szülők és a bölcsődei dolgozók között. Részt vett a rendezvények előkészítésében, lebonyolításában.

· A jól szervezett, folyamatos napirend biztosította a gyermekek számára az állandóságot, az önállósodási törekvések erősödését, a tevékenységek folyamatosságát. A napirend rugalmasan alkalmazkodott az életkori és egyéni igényeikhez, szükségleteikhez, évszakokhoz, otthoni napirendjükhöz, de egyben a csoport igényeit is kielégítette. 

· A bölcsőde törvényes működésének ellenőrzésében változás történt. A gyermekek védelméről és a gyámügyi igazgatásról szóló 1997. évi XXXI. törvény 96. § (7) bekezdése alapján a gyermekek napközbeni ellátása esetén a jogszabályban meghatározott szakmai, módszertani feladatokat a miniszter által kijelölt szervezet látja el. A 4559/2017/NEPGYERMEK iktatószámú dokumentum alapján 2017. február 15-től 2018. március 31-éig a gyermekek napközbeni ellátásai közül a bölcsőde és a mini bölcsődei szolgáltatásokat nyújtó gyermekjóléti intézmények esetén a Magyar Bölcsődék Egyesülete került kijelölésre. E mellett a JNSZ MKH SZJH Járási Népegészségügyi Intézete, és a Megyei Kormányhivatal Gyámügyi osztálya továbbra is ellenőrzési szerv maradt. 

· Ebben az évben is fogadtunk gyakorlaton lévő diákokat, tavasz és nyár folyamán. Összesen 4 fő töltötte nálunk kötelező gyakorlatát, (1 fő védőnőnek, 1 fő kisgyermeknevelőnek, 1 fő ápolónőnek, 1 fő labor asszisztensnek tanul). 

Mintát és példát adtunk, hogy milyen a kisgyermeknevelők munkája, hivatástudata, identitása. Hozzáállásukkal, szakmai érdeklődésükkel elégedettek voltunk. 
	2.4.  A következő nevelési év kiemelt feladatai: 


· Továbbra is fontos feladat a Pedagógus Életpálya Modell törvényi változásainak figyelemmel kísérése, kiterjesztése a bölcsődei intézményegységben is.

·  Szakmai Programunknak, az SZMSZ-ünknek és a Házirendünknek megfelelően biztosítjuk a bölcsőde zökkenőmentes működését a következő nevelési évben is. A bölcsődei dajka képzés 2018 decemberében indul. Megszerzése kötelező a technikai személyzet számára, a kormányrendelet által előírt 2018. december 31-ig. (2 fő)

· Továbbra is tudatosan figyeljük a bölcsődével kapcsolatos pályázatokat.

· Az óvoda-bölcsőde fejlesztési pályázat útjának napi szintű figyelése, ütemterv készítése, aktuális feladatok lebonyolítása.

· A továbbképzési tervnek megfelelően szervezzük a kisgyermeknevelők folyamatos képzését. 

· A 2017-es évben bevezetett bölcsődei Szakmai Alapprogram, további megvalósítása, ellenőrzése, értékelése, átadása az újonnan felvett kisgyermeknevelők számára. 

· Az előző nevelési-gondozási évben elkészített nyomtatványok, dokumentáció felülvizsgálata, aktualizálása a törvényi változások tükrében. 

· A költségvetésben betervezett beszerzések és fejlesztések megvalósítása.
	3. Záró gondolat


Tisztelt Képviselő-testület!

Nagy örömmel és várakozással fogadtuk, hogy a „ A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” c.  felhívásra beadott TOP-1.4.1.-15-JN1-2016-00001 számú pályázatot támogatásra érdemesnek ítélték.  2018. május végén elkezdődhetett a beruházás, első üteme a 40 férőhelyes bölcsőde kialakítása. 2018 szeptemberétől a második ütem megvalósítása is elkezdődik. Nagy feladat előtt áll intézményünk minden dolgozója, hiszen tárgyi, illetve épületi feltételeink ilyen nagyságrendű változtatására az elmúlt 30 évben nem került sor. Mint ebben az évben, a következő nevelési évben is ütemtervet készítünk a projekt megvalósításának idejére, előkészítjük a szervezési feladatokat, a gyermekek biztonságos és szakszerű ellátásának megvalósítási lehetőségeit, szorosan együttműködve a kivitelezővel és az önkormányzattal. Ezeknek a feladatoknak a megoldásához folyamatos tájékoztatás mellett, kérjük a szülők támogatását, segítségét, és ehhez kérjük a Képviselő-testület tagjainak együttműködését is.
Ebben bízva, kérem a képviselő-testületet beszámolóm megvitatására és elfogadására, intézményünk további támogatására.
Beszámolómat hagyományosan intézményünk mottójával zárom.

Hitvallásunk:
"Osztani magad - hogy így sokasodjál,

kicsikhez hajolni - hogy magasodjál,

hallgatni őket, hogy tudd a világot, 

róluk beszélni, ha szólsz a világhoz."

( Váci Mihály: Eső a homokra)
A beszámolót a Játékvár Óvoda és Bölcsőde nevelőtestülete a 2018. augusztus 23-ai nevelőtestületi értekezletén 18 igen szavazattal elfogadta.
Martfű, 2018. augusztus 23.
                                                                                                        Gonda Istvánné









              intézményvezető
A beszámoló elkészítésében közreműködtek:


Turnyánszkiné Enyedi Andrea intézményvezető-helyettes


Hovodzák Ferencné tagóvoda-vezető


Olaszné Kiss Ágnes tagóvoda-vezető


Cseriné Gál Katalin bölcsődevezető
PAGE  
43

